CDCren '%3 auziaren' harira, miaketak egin dituzte, baita Sener euskal enpresan ere | Mundua | Berria\nCDCren '%3 auziaren' harira, miaketak egin dituzte, baita Sener euskal enpresan ere\nEpaileak kasu berri bat ireki du Kataluniako alderdiaren ustezko finantzaketa irregularraren ikerketan. Senerrek tren baten eraikuntzan parte hartu zuen\nGuardia zibilak, Senerren Getxoko egoitzan, dokumentazioa eskuetan dutela. MIGUEL TOÑA / EFE Tamaina handiagoan ikusi\nCDC Kataluniako Konbergentzia Demokratikoa alderdiaren ustezko legez kanpoko finantzaketaren ikerketan —%3 auzia— kasu berri bat ireki du Auzitegi Nazionaleko epaile Jose de la Matak, eta, horren harira, Guardia Zibilak miaketak egin zituen atzo Kataluniako zortzi enpresatan —Bartzelonan eta Lleidan—, Kataluniako Gobernuaren bi erakundetan eta Ayesaren Sevillako egoitzan (Andaluzia). Besteak beste, epaileak argitu nahi du enpresa horiek adostu ote zuten Generalitatearekin obra publikoen kontratuak euren artean partekatzea, trukean enpresek adjudikazioaren %3 CDC inguruko fundazioei emateko. Horretarako, guardia zibilak enpresen dokumentazioaren bila izan ziren; egun berean, eta ikerketa beraren harira, Sener euskal ingeniaritza enpresaren Getxoko egoitzan (Bizkaia) ere izan ziren.\nAurrez egindako miaketen eta horietan eskuraturiko dokumentuen edukian oinarritu da epailea atzokoak agintzeko; batez ere, 2015ean Infraestructures.cat-en egindako miaketetan lorturiko informazioan; enpresa publiko hori Generalitatearen obrak lizitatzeaz arduratzen da.\n%3 auzian hainbat delitu ikertzen ari da Auzitegi Nazionaleko epailea: antolaketa kriminala, eroskeria, influentzia trafikoa, prebarikazioa, alderdi politiko baten legez kanpoko finantzaketa, dirua bidegabe erabiltzea eta zuritzea. Senerren kasuan, Kataluniako abiadura handiko trenaren eraikuntzan izandako inplikazioa ikertzea da atzoko miaketen arrazoia, eta, horretarako, zuzendaritzako kide baten ordenagailua ikertu dute guardia zibilek. Atzoko miaketan ez zuten inor atxilotu, baina hamabost pertsona deklaratzera deitu zituzten.\nOhar baten bidez, ingeniaritza enpresak jakinarazi du Guardia Zibilarekin «elkarlanean ari dela», eta haren esku utzi duela «beharrezko dokumentazioa, gertaturikoa argitzeko». Gaineratu du «izaera sekretua» duen ikerketa bat dela, eta haren egoitzaren miaketaren berri izan zuela gertatu eta berehala.\nEpaileak, gehienbat, 2008 eta 2010 arteko adjudikazioetan jarri du arreta. Garai hartan, Artur Mas zen Generalitateko presidentea.


naiz: agenda - Morefest jaialdia\nMaiatzak 17. 20:00.\nMaiatzak 18. 21:00.\nIparragirre Rock Elkarteak Morefest jaialdia ospatuko du maiatzaren 17an eta 18an Gernika-Lumon. Emakumeak taula gainean ikusi nahi dituztelako eta oraindik aurrera bide horretan pausu sendoak emateko asmoak ditelako, jaialdi honekin bide berri bat zabaldu nahi dute.\nIrratian, jaialdietako karteletan, etxean dauzkagun diskoetan... «arazoa egunerokotasunean azaltzen zaigu mahai gainean, eta bagenuen gai honetan gure aletxoa jartzen hasteko gogoa», adierazi dute.\nMaiatzak 17 (20:00):\nDokumentala Janis: Little Girl Blue (bertsio originala, azpitituluak gazteleraz)\nMaiatzak 18 (21:00)\nIparragirre Gernikako rock elkartea


Gaur emango zaie hasiera Ander Deuna zaindariaren jaiei . diariovasco.com\nGaur emango zaie hasiera Ander Deuna zaindariaren jaiei XXX. Odolki lehiaketa igandean izango da\nGaur emango zaie hasiera aurtengo Ander Deuna zaindariaren herriko jai nagusiei programa honekin. Arratsaldeko 16:00etan mus txapelketa jokatuko da 8 erregetara, jubilatuen elkartean. 16:15etan umeen kalejira izango da kiroldegitik herriko enparantzara. Ondoren umeentzako merienda, muxika egurastokian. 18:30ean Ormaiztegiko dantza moderno eskolako ikasleen erakustaldia, muxika egurastokian eta 19:00etan ikurriña altxatzea, suzirien jaurtiketa eta zapia jartzea.\nJarraian buruhandiak eta Jundajo txarangak alaituriko giroa herriko kaleetan zehar. 19:30ean umeen-tzako disko festa, Dj Tirapurekin, muxika egurastokian. 23:30ean Gureran, Ziribulio sound eta Stepi selekta taldeen kontzertuak, gazteek antolatuta, txosnetan.\nAntolatutako ekitaldien artean nabarmentzeko da Ormaiztegiko XXX. odolki lehiaketa. Herriko jaien baitan odolki lehiaketak protagonismo handia izan ohi du urtero eta aurtengoan ere horrela izango da. Gainera dagoeneko odolki lehiaketaren 30. edizioa ospatuko da.\nOdolkiaren eguna igandean izango da, azaroak 27. Goiz osoan zehar hainbat lehiaketa eta erakusketa burutuko dira, beti ere odolkia izango delarik lekukorik garrantzitsuena. 11:00etatik 14:00etara bitartean herriko enparantzan gauzatuko dira ekitaldi guztiak. Ardoa dastatzeko aukera ere izango da, Zumalakarregi kaleko karpan. Baita ere, artisau produktu gastronomikoen azoka izango da. Mutiloako Txerri Gorri Elkarteko kideen eskutik odolkiak egiteko prozesua bertatik bertara ikusteko aukera izango dute bertaratzen direnek.\nOrmaiztegiko XXX. odolki lehiaketaz gain, XIX. odolki osagaien azoka eta lehiaketa eta Ormaiztegiko odolkia osagaitzat duten plateren XV. sukaldaritza lehiaketa ere ospatuko dira. Lehiaketa guztien amaieran Ormaiztegiko odolkia dasta-tzeko aukera izango da aurtengoan Baso-Txulo elkartearen laguntzarekin.\nOdolkia osagai bezala harturik burutuko diren lehiaketa eta ekintzez gain bi omenaldi esanguratsu ere burutuko dira igandean. Bata, Busca Isusi gogora ekarriz berari eskainiko zaion omenaldia. Hain zuzen, 2016. urtean, Busca Isusiren jaiotzaren 100. urteurrena bete baita. Omenaldi honetan Ramon Roteta sukaldariaren partaidetza izango da.\nBestetik herrian gozotegia jarri eta herritarron zerbitzura dena emanez lan egin zuen Ane Mujika gozogileari ere merezimendu osoko omenaldia eskainiko zaio. Zoritxarrez bapatean bera agurtu beharrak saminduta utzi gintuenetik, berarekiko oroitzapenak bizi bizirik diraute herritarron artean. Omenaldi honetan Juan Jose Lapitz sukaldaritza arloko adituaren partaidetza izango da.\nXV. Sukaldaritza lehiaketa\nLehiaketan parte hartzeko ondorengo baldintzak kontuan izan behar dira. Herritarrek parte hartu ahal izango dute, platera igandean bertan 11:00etarako lehiaketa gunean aurkeztu behar da. Partaideei dieta emango zaie platera prestatzen izandako gastuei aurre egiteko. Lehenengo saria eta aurkezpen onenaren saria banatuko dira.\nXIX. Odolki osagaien azoka\nNekazari legeztatuek parte hartu ahal izango dute. Baserritarrek ondorengo produktuekin parte hartu ahal dezakete, porru, tipula, perrexila eta oreganoa. Azoka eta lehiaketa goizeko 11:00etatik 14:00etara bitartean burutuko da. Izenematea egunean bertan egin beharko da 10:30ak baino lehen.\nLehiaketan parte hartzeko ondorengo baldintzak bete behar dituzte produktuekiko. Lau dozena porru, bost kilo tipula, oregano eta perrexila sortetan. Aipaturiko produktuez gain bakoitzak postua bere erara atondu dezake.\nProduktu onenak aurkezten dituztenen artean ondorengo sariak banatuko dira. Tipula eta porru onenengatik, 60 euroko saria eta diploma jasoko dituzte. Posturik onena eta herritarren posturik onenengatik, 60 euroko saria eta diploma jasoko dituzte. Perrexil eta oregano onena aurkezten duenak, 30 euroko saria eta diploma jasoko ditu.\ngaur, emango, zaie, hasiera, ander, deuna, zaindariaren, jaiei


Aiaraldeko enpleguaren defentsan konpromisoak hartzea exijitu diote Tubacexeko langileek Eusko Jaurlaritzari - Aiaraldea - Aiaraldea.eus\nAimar Gutierrez 2021-04-29 15:29\nBilbon mobilizatu dira gaurkoan Tubacexeko langileak. Eusko Jaurlaritzaren atarira eraman dute protesta, bertan prentsaurrekoa eskaini baitu Enpresa Batzordeak. Enplegua bermatzeko neurriak exijitu dizkiete erakunde publikoei.\nGreba mugagabearen 78. eguna dute gaurkoa Tubacexeko beharginek, eta aldarrikapenak Bilbora eraman dituzte. Manifestazioa egin dute EITBren eraikinetik abiatuta Gran Via kaleko Eusko Jaurlaritzaren bulegoetaraino. Bertan, agerraldia eskaini du Enpresa Batzordeak.\nMezu zuzena helarazi diote Eusko Jaurlaritzari eta Arantxa Tapia sailburuari: Aiaraldeko enplegua bermatzeko neurriak abiatzea. Bide beretik, dei egin diete ere Aiaraldeko alkateei eta Arabako Ahaldun Nagusiari, Tubacexek eskualdean diteun lantegien etorkizuna defenda dezaten.\n"Ez dago kaleratu eta kaleratu gabeko langileen arteko desberdintasunik, talde bakarra gara gure etorkizunaren alde borrokan" adierazi dute enpresa batzordeko ordezkariek Eusko Jaurlaritzaren aurrean egindako agerraldian. Batasun irudia helarazi dute. "Tubacexen ez dago inor soberan!" esanez amaitu dute hitzartea Edu Ibernia eta Joseba Terreros ordezkariek.\nErtzaintzak greba mugagabean izan duen "neurrigabeko" jokaera salatu du Enpresa Batzordeak. Hain zuzen ere, eztabaida piztu da manifestarien eta polizien artean, mobilizazioko une batean Brigada Mugikorreko agenteak Sabino Arana etorbidean furgoi polizialetik jaitsi direnean. Beharginek "probokaziotzat" jo dute Ertzaintzaren gehiegizko presentzia.\nTubacexeko Enpresa Batzordearen oharra, osorik


THERAPLAY TAILERRA – 1.GO BLOKEA 2017KO OTSAILA/MARTXOA – Adoptia\nTHERAPLAY TAILERRA – 1.GO BLOKEA 2017KO OTSAILA/MARTXOA\nUrte berrearen hasierarekin batera, Adoptia zerbitzuak berriro ere theraplay (atxikimendua familia esparruan indartzeko) tailer bat garatuko du otsaila eta martxoa bitartean. Tailerra Begoña Guijarro eta Joana Castro profesionalek eramango dute aurrera. Aurreko edizioen antzera, tailer hau Ume Alaia Bizkaia – familia adoptiboen elkartearekin elkarlanean garatuko da.\nIzen-ematea 94.474.52.55 telefonoaren bitartez egin daiteke (kontakturako pertsona: Clara Zabala). Ume Alaia Bizkaiaren bazkideak diren familiek elkartearen bitartez egin dezakete.\nTailer honen hartzaileak 5 eta 9 urte bitarteko seme-alabak dituzten familiak dira. Bere helburuak norberarenganako estimua eta besteenganako konfiantza hobetzea, hala nola parte-hartzean disfrutatzea izango dira, atxikimendu sistema egokia eraikitzeko. Baita konfiantza erlazioa sendotu eta gurasoek erlazioa sendotzeko euren gaitasunak indartu ere.\nAtxikimendua indartzeko Theraplay tailerraren dokumentazioa.


Irekia Eusko Jaurlaritza - Gobierno Vasco :: Hezkuntza Batzordea (2015/04/22)\n\nHezkuntza Batzordea (2015/04/22) Iturria: Irekia\n\n\n\nHezkuntza, Hizkuntza Politika eta Kulturako sailburuaren agerraldia, Gorka Maneiro Labayen Mistoa-UPyD taldeko legebiltzarkideak egindako eskariari jarraituz, batzordeak eskatuta, azal dezan zergatik bere sailak ez dion gaztelaniazko plaza bat esleitu Eibarko ikasle bati. (10\_10\_06\_03\_0819)\nHezkuntza, Hizkuntza Politika eta Kulturako sailburuaren agerraldia, Iñaki Lazarobaster Badiola EH Bildu taldeko legebiltzarkideak egindako eskariari jarraituz, batzordeak eskatuta, azalpenak eman ditzan kudeaketa zuzenean dauden eskola-jangela publikoetan zerbitzua ematen duten catering-enpresak kontratatzeko Jaurlaritzak egin behar duen kontratazio-prozedura berriaren inguruan. (10\_10\_06\_03\_0879)\nGaldera, Iñaki Lazarobaster Badiola EH Bildu taldeko legebiltzarkideak Hezkuntza, Hizkuntza Politika eta Kulturako sailbu¬ruari egina, eskolan-jangelen inguruan sinatuta Laboratorios Bromatológicos Araba SA enpresarekin 2014an bukatzen zen kontratuari buruz. (10\_10\_05\_02\_0134)\nGaldera, Belén Arrondo Aldasoro EH Bildu taldeko legebiltzarkideak Hezkuntza, Hizkuntza Politika eta Kulturako sailbu¬ruari egina, Bilboko Solokoetxe ikastetxean pairatzen diren eremu elektromagnetikoak direla-eta Hezkuntza Sailak hartu beharreko neurriei buruz. (10\_10\_05\_02\_0135)\nEBAZPENA, 2020ko urtarrilaren 17koa, Laneko eta Gizarte Segurantzako zuzendariarena, zeinaren bidez erregistratu, argitaratu eta gordailutzen baita Batzorde Paritarioak hartutako erabaki bat, Eusko Jaurlaritzako Hezkuntza Sailaren menpeko zuzeneko kudeaketako…


Etxetarako itxitura mota guztien salmenta, instalazio eta mantentzelana egiten ditugu: Pertsianak, balkoi, hesi eta oihalak.\n(Estetika, funtzionalitate, eta balioa kontuan hartuz) Zure beharrei obekien egokitzen den itxitura aukeratzen laguntzen zaitugu. Ortaz gain erabilgarri den utxunearen geometriarengatik atea edo burdin langa neurrira egin beharko balitz, produkzio-bideak eta esperientzia dauzkagu.\nErresistentzia haundiko Erausitako Aluminiosko Pertsianak\nErresitentzi eta babes haundiko lamekin diseinatutakoak. Plastikozko edo eraikuntzako egurrezko ahiko pertsianak ordezkatzeko. Edozein koloretan eskuragarriak.\nHelburuaren arabera lamaren betegarria bi material izan daitezke.\nPoliamida: sarata muristen du pertsiana igo edo jaistean. Poliuretano: isolamendu termiko ona.\nAurreko pertsianaren aldaketa bat da. Kanpotik irekitzea eta sarrailen erabilpena eragosteko. Gidak blokeatzeko lamen artean bitarteko profil bat jartzen da.\nProfil bertikalgabe beirak jarri:\nProfil bertikalik gabe balkoiaren 97%-a erabilgarri izatea baimentzen gaitu. Ez du etxaurreare kanpoko itxura aldatzen eta ez ditu ez argia eta bistak galtzen. Beirazko orrien bi aldetako garbiketa etxebizitza barrendik egin daitezke.\nHerdoilare contrako estaldura duen elektrosoldeatutako burdinsare zurrun panelaz eta metalezko zutoinez osatuak. Zeinbait tolestura dauzka zurruntazuna haunditzeko.\nMetalezko Marko Batean Sartutako Burdinsare Elektrosoldeatua:\nSare elektrosoldeatutako eta metalezko profilez egindako euskarriz osatua. Herdoilaren kontrako estaldura du. Muntaketa azkarra da et ez du soldatze lanik behar.\nAluminio edo altzairu herdoilgaitz profilez osatutako Burdin-hesiak:\nAluminiozko edo altzairu herdoilgaitz profilez osatua izan daiteke. Hauetako edozein kasuan ere ura, kloroa eta ultramore izpiak jasaten dituzte mantentzelanik behar ez izanik. Muntaketa azkarra da et ez du soldatze lanik behar.\nZulatutako Xaflesko Hesiak:\nAltzairu galbanizatuzko xaflak eginda. Muntaketa azkarra da et ez du soldatze lanik behar.


Gozatu Bizkaiko kostaldeaz Rubén Santonjarekin, benetako #Sea Lover batekin - Turismo\nBilbao Bizkaira heldu\nTurismo bulegoak eta deskargak\nBizkaiari buruz jakin behar duzuna\nGozatu Bizkaiko kostaldeaz Rubén Santonjarekin, benetako #Sea Lover batekin\nItsasoak Bizkaiako eta kostalde bateko herrietako izaera bereizten du. Itsaertzean ohiko arrantza moduak eta erritu guztiak gordetzen dira.\nRubén Santonja gure Sea Lover ezin hobea da. Santurtzin hazi zen, Itsasoaren ondoan, Ibaizabalen Ezkerraldeko marinel-herri garrantzitsuan, eta horregatik gure enbaxadore alai eta abenturazaleak Bizkaiko kostaldea ondo baino hobeto ezagutzen du, eta asko gustatzen zaio “Bilboko itsasadarrean nabigatzea, eguna Getxoko kirol-portuan pasatzea, La Arena hondartzako olatuak surfean egitea Muskizen, eta Plentziako Itsasadarrean paddel surfean ibiltzea”. Argazkigintzako, arte plastikoetako eta nazioarteko surfeko taulen pintoreko profesionala, artista honek familiarekin izaten dituen abenturetan beti izaten ditu lagun emaztea eta Bimba bere Golden Retriever.\nBizkaiko itsasertzeko itsas herriak Kantauri itsasoa zeharkatzen zuten itsasgizonen ibilerei, espedizio handiei eta bizi izan zituzten abenturei buruzko istorio eta kondairaz beteta daude. Baina herri hauek guztiek bere funtsean gordetzen dituzte, Rubenek esaten duen bezala, gure gastronomiari hainbesteko ospea eman dioten itsasoko fruitu onenak portuetara ekartzeko “betidanik itsasoratu diren eta gaur egun oraindik ere itsasoratzen diren itsasontzien eguneroko istorio txikiak, beren patua bere trebetasunean eta itsaso apetatsuaren borondatean jarriz”.\nRubenek zuzenean ikusi ahal izan duen bezala, arrantza-tradizioak bizirik dirau hainbat herritan, hala nola Santurtzin bere jaioterrian; Algortako Portu Zahar animatuko arrantzale-etxeetan, Getxon; Armintza Lemoizko arrantza-auzoan; eta Bermeon eta Mundakan, Urdaibaiko Biosferaren Erreserbako estuariora sartzeko ateak. Itsasoari eta itsaslasterrei begira ere bizi dira Elantxoben, bere porturantz maldan behera bideratzen den Ogoño lurmuturraren muino malkartsu batean eraikitako herrian; Ea ezkutuan eta koketan, eta haran estu baten amaieran bere portu txikian; Lekeitio dotorean, non Santa Katalinako itsasargiaren argiak gidatuta ontziek Garraitz uharte magikoaren ondoan babesa bilatzen duten; edo Ondarroan, Artibai ibaiaren bokalean, garai desberdinetako zubien bidez lotuta.\nEuskadiko arrantza-portu garrantzitsuena da Ondarroa, arrain-kopuruari dagokionez, eta hango kaietan aurki daitezke, aitzina bezala, hegaluzeak, bakailaoak, zapoak, legatzak, bisiguak, sardinak, txibiak... eta itsasoko beste jaki gozo-gozo batzuk, denboraldi bakoitzean arrantza-leku handietan eta kostatik gertuko uretan harrapatuak.\nRubenek arrain-lonja berritua bisitatu du Ondarruko Neskatilak lagun izan dituela. Malgukietatik arrantza-ontzien jarduera antolatzen zuten emakumeen eskutik , Rubenek aukera bikaina izan du “gure arrantza-herrien ohituretako bat, arrainaren enkantea, zuzenean bizitzeko. Egunero, ontziak portura iristen dira harrapatutako arrainez betetako sareekin, eta lonjara eramaten dituzte; han, baxurako arrainaren salmenta publikoa egiten da, eta ale freskoenak lor daitezke”.\n#SeaLover bezala, Rubenek itsasoratzen eta "itsaslabarrek, hondartzek, portuek eta leku xarmagarriek osatutako paisaia natural harrigarria ikuspegi desberdin batetik” ikusten duenean ere gozatu egiten du, nahiz eta Bizkaiko kostaldea bikain ezagutzen duen beti zerbait berri aurkitzen duelako. “Motorrez edo belaz nabigatzea maite dut, eta gehien gustatzen zaidan itsasontziko ibilaldietako bat Urdaibaiko Biosferaren Erreserbako itsas alderdia zeharkatzen duena da”. Mundakako portutik abiatzen da, Oka ibaiaren bokaleko ezkerraldean, Ogoñoko lurmuturreraino joateko. Ibilbideak Izaro uharte txikira eramango gaitu. Gaur egun hegaztien babeslekua, garai batean piratek arpilatutako komentu bat zegoen bertan. Inor bizi ez den uhartea Bermeokoa da, Mundakako bizilagunen aurrean bere domeinua argi uzten duela, uztailaren 22an, Santa Maria Magdalena egunean, itsasora teila bat botaz.\nIbilbide honetako beste atrakzio bat Bizkaiko kostaldean bizi diren zetazeoetako batzuk ikusteko aukera da: hainbat izurde mota, zereak, kaxaloteak, orkak edo Cuiverren zifio bitxiak. Eta, Lagako hondartzaren aurrean igaro ondoren, “basoaren eta itsasoaren arteko benetako paradisua”, Ogoño lurmuturraren molea agertzen da, 308 metroko altuerako harkaitza, kostaren gainean dagoen landarediz estalia.\nElantxobeko marinelen talaia zaharra, gauerdian hurbiltzen diren pertsonak harrapatzen dituen gure mitologiako lamia baten erresuma da, ekaitz-txoria Europa kontinentalean habia egiten duen toki bakarra da eta eskalada egiteko sekulako itsaslabarrak ditu. Itsasotik egiten den ibilaldiak bere alde ezkutuenetako bat ikusteko aukera ematen digu, higadura sortu duten leizeak. Horietako batzuk urpekaritza praktikatuz bakarrik bisitatu daitezke, urpeko leizeek ikuskizun geologiko bat osatzen dute.\nBizkaiko itsasora hurbiltzeko beste modu bat lehorretik gozatzea da. Eta Ruben bezalako Sea Lover abenturazale batek ezin zuen galdu abentura-kirolak bete-betean praktikatzeko aukera, eta itsaslasterrak aprobetxatuz Sopelako itsaslabar eta hondartzetan hegan egiteak duen emozioaz gozatzea. “Esperientzia paregabea da, askatasun-sentsazio deskribaezina”, dio Rubenek. Itsasoaz gozatu eta nabigatzera irteteko aukera ere ez du galtzen, sakonera txikieneko kalen itsas hondoa ezagutzeko snorkela praktikatuz, ibai eta estuarioetako urak kayak batean edo paddle surfean zeharkatuz eta surf-ohol baten gainean olatuei aurre eginez.\nBizkaiko kostan familiarekin edo koadrilarekin plan lasaiagoak egiteko, betiere Bimba txakur maitearekin batera, Rubeni asko gustatzen zaio “Bizkaiko Flyschetik paseatzea Barrikan, eta duela milioika urte kostaldearen eraketaren sekretuekin txundituta geratzea”, ontzi-bidaiek Bilboko itsasadarrean eskaintzen dituzten istorioak eta pasadizoak itsasontziz egindako ibilaldiez gozatzea, Bizkaia Zubiko ibiltoki panoramikora igotzea bistez gozatzea, lurraldeko bainuetxe batean erlaxatzea edo itsasoaren eraginpean sortutako txakolina dastatzea.\nRubén Santonja gure Sea Lover ezin hobea da. Santurtzin hazi zen, Itsasoaren ondoan, Ibaizabalen Ezkerraldeko marinel-herri garrantzitsuan, eta horregatik gure enbaxadore alai eta abenturazaleak Bizkaiko kostaldea ondo baino hobeto ezagutzen du.\nBizkaia, #SeaLover lurraldea\nBizkaiko kostaldea olatuei aurre egiten dieten itsaslabar garaien, badia zabalen, mendi berdeen oinetan aurkitu daitezkeen hareatza handien, antzinako tradizioei eusten dieten arrantza-portuen eta natura hutsaren artean atseden hartzeko moduko kala txikien segida da.\nAurkikuntzak eta topaketak Bilbao BBK Live 2022an\nuztailaren 7(a) · uztailaren 9(a)\nInformazio gehiago: Aurkikuntzak eta topaketak Bilbao BBK Live 2022an\nInformazio gehiago: Bono Turismo BILBAO BIZKAIA\n“Bilbao Blues Festival” jaio da\nuztailaren 29(a) · uztailaren 31(a)\nInformazio gehiago: “Bilbao Blues Festival” jaio da\nInformazio gehiago: Bilbao Bizkaia Rock Day 2022\nBilbao Bizkaia 2022 triatloia\nirailaren 17(a) · irailaren 24(a)\nInformazio gehiago: Bilbao Bizkaia 2022 triatloia\nMunduko gastronomiaren belaunaldi berria Bilbora iritsiko da\nInformazio gehiago: Munduko gastronomiaren belaunaldi berria Bilbora iritsiko da\nirailaren 22(a) · abenduaren 21(a)\nInformazio gehiago: Udazkeneko planak\nabenduaren 21(a) · urtarrilaren 17(a)\nInformazio gehiago: Gabonak Bizkaian\nKostaldea? Barrualdea? Hemen dena daukazu\nHistoria eta natura, eskutik helduta Urdaibain\nNaturaren ikuskizuna Uriben\nKilometro mordoa, izaera ugari\nGaztelugatxe, itsasoko gaztelua\nbizkaia.eus webgunean nabigatzen duzunean cookie-ak erabiltzea onartuko duzu, atal honetan azaldutako baldintzetan.\nPublizitateko eta marketineko cookieak: erabiltzaileen jokabideari buruzko informazioa gordetzen dutenak. Nabigazio-ohituren ikuskapen jarraituaren bidez eskuratzen da informazio hori, eta Facebook/Twitteri (edo erabiltzen ari garenari) ahalbidetzen dio profil berezia sortzea eta iragarkiak horren arabera ematea.\nCookie-ak desaktibatu edo ezabatzen badira baliteke bizkaia.eus webguneko zenbait funtzionaltasun ondo ez ibiltzea.\nCookie-ak visitbiscay.eus webgunean\nHonako hauek dira www.visitbiscay.eus webguneak erabiltzen dituen cookie motak xehetasunez, helburuaren arabera, azalduta:\nCookie teknikoa Publizitatea eta Marketinan cookien blokeari buruzko onarpen/errefusatze lehentasunak jasotzea Urtebete Bizkaiko Foru Aldundia\nPublizitatea eta Marketina Webguneetan bisitak biltegiratu eta arakatzea Urtebete Facebook\nPublizitatea eta Marketina Twitterreko esperientzia pertsonalizatzea Urtebete Twitter\nPublizitatea eta Marketina cookien blokeari buruzko onarpen/errefusatze lehentasunak jasotzea\nPublizitatea eta Marketina\nWebguneetan bisitak biltegiratu eta arakatzea\nTwitterreko esperientzia pertsonalizatzea


«Gure etxean beti ospatuko dugu San Isidro eguna» - Goierriko Hitza : Goierriko Hitza\nGaur San Isidro, baserritarren eguna. Ospatu behar al duzu?\nGure etxean beti ospatu dugu. Gaur ere izango da bazkari bereziren bat, edo ardo botila on bat irekiko dugu.\nLehen bezalako ospakizunik ez da izango, orduan.\nEz. Brinkolan, duela gutxira arte, bagenuen ospatzeko ohitura. Meza iluntzean, eta gero hogeitik gora lagun elkartzen ginen afaltzeko, emakume eta gizon, heldu eta gazte. Auzoan bi taberna zeudenean, txandaka egiten genuen afaria, urte batean Patxinen eta hurrengoan Joxemainen… Gero Armuño elkartea ireki zen, eta han hasi ginen ospatzen. Egun handia izaten zen guretzat. Ni, lanean arratsaldetik banebilen, fabrikatik irtenda etortzen nintzen.\nFabrikan lan egiten zenuen, baina baserritarra izan zara beti.\nLehen orain baino gehiago. Orain ez dugu behirik, ardiak eta oiloak bakarrik. Arkumeak hazten ditugu, etxerako, eta esnea ere aprobetxatzen dugu, baina ez lehen bezala. Lehen Kristinak gazta egiten zuen. Legazpin egindako lehenetako Artzain Egun batean, Gipuzkoako hirugarren saria atera zuen, eta herriko saria ere bai beste batzuetan.\nBaratza ere baduzue.\nBai. Ilarrak, azelgak, letxugak, baba handiak, azenarioak… ditugu. Lekak sartuko ditugu orain, eta tomatea eta piperra ere bai. Lan asko dago orain baratzan, niretzat behintzat, baina etxerako adina eta alabentzako adina ateratzen dugu.\nSoroa ere badugu. Patata, artoa eta babarruna jartzen ditugu. Artoa, esaterako, Legazpiko festak eta San Isidro artean ereiten dugu, batzuetan beranduago ere bai, eguraldiaren arabera. Babarruna geroago egiten bada, hobe. Guk ez dugu erein oraindik. Artoa dagoen lekuan egingo dugu, landarea artoak eusteko; parrak ez dira sartu behar horrela, lan handia da hori. Patata, berriz, aurrera doa. Eta udan belarretan ere egiten dugu oraindik.\nGarai batean lan gehiago zenuen.\nBai. Lehen, ardiez gain, bost be-hi ere izaten genituen, eta esnea saltzen genuen, Brinkolako ta-bernetara, eta Legazpin esnea banatzen zuen Bixente Etxale-kuri ere saltzen genion. Baina fabrikatik jubilatu nintzenean, behiak kendu genituen eta ar-diekin geratu ginen bakarrik.\nNolatan hasi zinen lantegian?\nAuzoko gehienak fabrikan edo meategian ibili baziren ere, gure aita ez zen joan. Baina ni, artean 15 urte nituela hasi nintzen, 1955ean. Ordurako lagunak ha-sita zeuden, eta nik ez nuek di-rurik haiek bezala kalera edo zinera joateko. Horregatik pentsatu nuen fabrikara joatea. Patrizionen eskatu nuen lana, eta forjan hasi nintzen. Lan gogorra zen hura! Bizikletan joaten nintzen hasieran, eta gogoan dut lanean hasi eta hurrengo urtean egundoko izozteak egin zituela eta bidean zenbat aldiz erortzen ginen irrist eginda. Oinez ere joan behar izan genuen behin baino gehiagotan. Autobusean hasi nintzen gero, eta aurrerago kotxea ere erosi nuen.\nEta lanetik irten, eta baserrira.\nEtxean ere lana egin behar, bai, beharko egin!. Ganadujanak egiteko segan, udan belar iha- rretan, soroan, basoan… Segan egitea ez zitzaidan gustatzen, nekosoa zelako. Goizean goiz jaikita ibili behar izaten nuen, batzuetan lanera joan aurretik, goizeko 5etan jaikita!\nBeti lanean! Orduan baserrie-tako jendea oso ‘kastigatua’ iza-ten zen. Aitak niri gogor egiten zidan eta ni etxeko mutiletan za-harrena nintzenez, gehiago gai-nera. Gure gazte garaiak oso go-gorrak izan ziren, beti izaten zen lana, baita igandeetan ere, jairik ez zen izaten. Eta bazkari batera joaten baginen ere, iluntzean etxera, behiak jeztera!\nSoldaduskara joan zinenean hartuko zenuen atseden.\nBai. Saharan izan nintzen, basa- mortuan, 19 hilabetez. Brinko- lan ‘korreoa’ hartu eta Madrile- ra joan nintzen lehenengo, gero Algecirasera berriz ere trenez, eta han itsasontzia hartu eta hi- ru eguneko bidaia egin ondo- ren, Aaiunera iritsi nintzen. Handik itzulitakoan, berriz ere lantegira joan nintzen. Guz- tira 38 urte egin nituen fabrikan lanean, eta denbora horretan, baserrian ere bai.\nBaina etxean emaztearen la- guntza ere izan duzu.\nBai. 1966an Itsasondoko Kristi- na Zeberiorekin ezkondu nin- tzen. Kristina ere baserrikoa zen. Behi asko zituzten eta esnea saltzen zuten Ordizian. Etxean asko lagundu zidan, etxeko la-nak egiten zituen, alabak hazi, baratza ere berak eramaten zuen, esnea partitzen zuen, gaz-ta egiten zuen… Gaur lasaiago bizi gara biok!\nOrain, konfinamendu garaian gaude. Nabaritu al duzue ezer baserrian?\nNik ez behintzat, eta nire ingu-rukoek ere ez. Etxe ondoan lehen bezala ibili gara. Alabak, ere, biak etorri dira egun hauetan, baina bilobak eta ez… Kalera ez naiz joan, hori ez. Ezta elkartera ere, itxita dagoelako.


Haurreskoletako Partzuergoan grebara goaz | LAB sindikatua Hezkuntzan eta Irakaskuntzan\nHasiera 0-3 zikloa Haurreskoletako Partzuergoan grebara goaz\nAurrekontu faltagatik Haurreskolak Partzuergoan indarrean dugun Lan Hitzarmena eta sinatuta dauden akordio desberdinak ez dituela betetzen onartu zuen Zorione Etxezarraga Partzuergoaren gerenteak Legebiltzarreko Hezkuntza Batzordean pasa de astelehenean, hilak 16.\nGauzak horrela, ikasturte honetan oraindik mahai negoziatzailea deitu gabe jarraitzen dute, Hezkuntza saileko ordezkariaren zain dago gerente dugun Zorione Etxezarraga anderea, Bildarratzen Hezkuntza sailak albo batera utzi gaitu. Pazientzia agortu zaigu.\n0-3 hezkuntza-zikloaren garrantziaren aitortza eskatzeaz gain, jaiotzatik hezkuntza-eskubidea aldarrikatzen dugu eta, horregatik, Haurreskolak Partzuergoaren erabateko doakotasuna eta sarbide unibertsala bermatzea eskatu ditugu.\nHaurreskolak Partzuergoko hitzarmen eta akordio desberdinak ez dira betetzen ari, eta, ondorioz, haur hezitzaileon eta kudeaketako langileen lan baldintzak okertu eta zerbitzuaren kalitatea kolokan jarri dira.\nIrakaskuntza publikoko gainontzeko kolektiboetan lan-hitzarmen berrien negoziaziorako atea zabaldu denean, gurean oraindik aurrekontuek mugatuta gaude. Horrela, gure eskubideak zapalduta ikusten ditugu egunero eta, bitartean, Eusko Jaurlaritzak Haurreskolak Partzuergo publikoaren etorkizuna kolokan jartzen du.\nLAB, STEILAS eta ELA sindikatuok Haurreskolak Partzuergoaren aurrekontua handitzeko momentua dela azpimarratu nahi dugu. Era berean, Zorione Etxezarragaren dimisioa eta Hezkuntza Sailaren kudeaketa zuzena exijitzen ditugu: bada garaia Jokin Bildarratz Hezkuntza Sailburua arduraz jokatzen hasi eta dagokion erantzukizuna bere gain hartzen hasteko.\nEgoeraren larritasuna kontuan hartuta, haurreskoletako langileoi mobilizazioekin jarraitzea eta sakontzea beste biderik ez zaigu geratu. Momentuz abendurako bi greba-egun deitzea adostu dugula, abenduaren 10 eta 16an, honako aldarrikapen hauen baitan:\nHaurreskolak Partzuergoaren gerenteari,\nLan-hitzarmen eta akordio desberdinak berehala betetzen hasteko konpromisoa har dezala: desplazamendu gehiago ez gauzatu, aparteko orduen erabilerarekin bukatu, ordezkapenak bete, e.a.\nHezkuntzako beste sektoreetan bezala, Lan-hitzarmen berriaren negoziazioa abian jartzeko konpromisoa.\nEusko Jaurlaritza eta Hezkuntza Sailari,\n– Irakaskuntza publikoan Osakidetzak egiten duen NBEen horniketan Haurreskolak Partzuergoa sartzea\n– Hurrengo urteko aurrekontua handitzea Legebiltzarrak eskatutako doakotasunean urratsak emateko, lan-hitzarmen eta akordioak bete ahal izateko eta kalitatezko hezkuntza zerbitzua bermatu ahal izateko.\nAurreko sarreraIndarkeria matxistari aurre egiteko materialak\nHurrengo sarreraLanbide Heziketan, Euskaraldirik ez


Hitzen unibertsitatea | País Vasco | EL PAÍS\nBergarako idazle eskolak bigarren ikasturtea abiatuko du laster, literaturzaleak sortzaile bihurtzeko xedeaz\nUmegorri direla hasten dira asko idazten, segida eskasa ala oparoa izango duten jakin gabe. Beste batzuek urteak pasata hartzen dute aurrenekoz luma eskutan istorioak asmatzeko. Ez dago, baina, adin jakinik idazteko, ezta metodologiarik ere. "Batzuk autodidaktak gara eta etxean egunean bost sei ordu eman ditzakegu lasai idazten eta irakurtzen. Askok, baina, ez dute barneko bake hori eta ikastaroak nahiago dituzte". Unai Elorriagaren erreflexio xumea da hori. Espaniako Narratiba Sari Nazionala irabazitako getxotarra datorren astean, lehen aldiz, idazle talde baten aurrean ipini eta literaturan pertsonaiak, espazioak eta denborak jorratzeko bideak azaltzen saiatuko da. Idazle sentitu edo bihurtu nahi duten literaturzaleak izango ditu pare-parean.\nIdazleak ez ezik, gidoigile, irrati-esatari eta kazetariak trebatu nahi dituzte\nIzan ere, Idazle Eskolaren bigarren kurtsoa hastear dago. Iazko esperientzia gozoa izan zen eta ikasleak eta ikasgaiak gehitu dira aurtengorako. Bergarako UNEDeko egoitzan, larunbat goizero, guztira 150 ordu urtean eta edozeinentzat, hori da eskaintza. Lizentziatuei eta diplomatuei dago zuzendua. "Zein esparrutik datozen begiratu eta Kazetaritzakoei lehentasuna ematen diegu", azaltzen du Tere Irastortzak, Euskal Idazleen Elkarteko (EIE) lehendakariak.\nIkastaroak, EIErekin batera Bergarako UNEDek, eta Asmoz Fundazioak antolatu dituzte. Matrikulak 1.200 euro balio du eta urte amaieran "ikasle finenari beka edo saria" emango diote diru hori bueltatuz.\nGuztira, 40ren bat lagun inguru arituko dira aurten. Lehenengo mailan, ikasgaiak amankomunak dira; bigarrena, aldiz, bi adarretan banatu dute: literatura eta administrazio-dibulgazioa. "Hasieratik ikusi genuen bi eremu daudela euskarazko idazketan: literaturarena, batetik, eta arlo teknikoa, dibulgazioa edota itzulpengintza,bestetik", azaltzen du Tere Irastortzak.\nEIEko zuzendaria bera irakasle lanetan arituko da: "Idazketarako baliabideak jorratuko ditut. Idazketa sormenarekin lotzea da helburua". Beste bi irakaslek sormenaren bideak eta argudiogintza jorratuko dituzte.\nBigarren mailarako irakasle kopurua dexente gehitu dute. "Baditugu izen ezagunak", azpimarratzen du Irastortzak. Izan ere, Unai Elorriaga eta Bernardo Atxaga bilduko dira Bergarara. Baina zerrenda luzeagoa da: Jerardo Elorza, Juan Martin Elexpuru, Jexux Izagirre, Alfontso Mujika eta Jose Ramon Etxebarria, besteak beste.\n"Gauza berezia da ikastaro hau. Nik literatur tailerrak behintzat ezagutu ditut. Bergaran, teoria baino praktika ugari egingo da. Helburua jendea, idatziz trebatzea da". Halaxe dio Unai Elorriagak. Duela aste batzuk Santanderren izan zen Torino hiriko italiar literatur-eskolako arduradunekin, haien aholkuak eta gomendioak arretaz entzuten. Etxean ere ari da lanean, bestela ere: "Pertsonaiak edo espazioak zein modutan tratatu behar diren; horrekin nabil buruan".\nHonekin guztiarekin, ordea, aterako al dira idazle berriak eskolatik? Elorriaga baiezkoan dago, aukera handiak ikusten ditu behintzat gidoilari, irrati-esatari edo gazeta-kazetariak sortzeko.\nEuskara eta euskal literatura lantuko dute, beraz, Bergaran. Hala ere, Elorriagak gauza bat argi dauka: "Euskaraz idazteko, euskaraz irakurri behar da, baina ondo idazteko denetik edan behar da. Eta guk abantaila dugu elebidunak baikara".\nLehen ikasturtean, Tere Irastortzak Sartre eta San Agustinen obrak planteatu zituen, beste batzuen artean. "San Agustin latinez irakur daiteke baina euskaraz ere itzulita dago. Dena den, ajea daukagu euskaraz, berez, gutxi irakurtzen delako eta aurten eskolan arlo horri bultzada eman nahi diogu", dio. Hori bai, irakurketarekin gozatu egin behar dela azpimarratzen du: "Liburu onak irakurle onek egiten dituzte".


ZuZeuren aurkezpena Senpereko Amotze Larraldean\nZuZeuren aurkezpena Senpereko Amotze Larraldean –\nIrailaren 10eko ostirale arratsalde apalean, Senpereko Amotze auzoko Larraldea etxean, Andoni Iturriotzi esker hainbat elkarte egoitza bilakatu den Lapurdiko baserri ohi ederrean. Lapurdi 1609 elkarteak gomitaturik, dozena bat euskaltzale bildu ginen Beñat eta Urko Zuzeuko egunerokoaren kide biren ahotik ZuZeu zer zen entzuteko.\nKonferentzia horrek mereziko zuen asanblada handiagoa baita piska bat gaztexeagoa ere baina hemen gaindi Zuzeu oso guti ezagutua da (anitzek «zuzeu» hitza ez dute konprenitzen ere «zuhaur» erraten baita) eta sasoi honetako tentazio onak edo txarrak ugari dira. Adibidez, onetan, arratsalde hartan, Uztaritzeko abertzaleen txanda zen Arbona Berroetako okupazioan parte hartzeko.\nLapurdi probintzia, beharrik gure tradizioan oraindik biziarazten baldin badugu ere, aspaldi danik -1780etik zehatz mintzatzeko- administraziorako ez da gehiago existitzen. Hemen gure demografia eskasegia da erdaldunen inbasio eta euskaldun gazteen alde egite jarraikiei aurre egiteko. Horregatik, tronpatzeko arrisku gehiegirik hartu gabe, ondorioz daiteke euskal hiztunak gutiengo gero eta tipiagoan egongo direla Lapurdin etorkizunean.\nHorregatik Lapurdi 1609 elkarteak, hamar urte hauetan euskal historiari eta literaturari buruz diharduenak, pentsatu zuen baleegokeela beharra ZuZeu gure artera jin dadin bere historiaz, bokazioaz eta aktibitateaz hitz egitera. Izan ere iparraldekoak, lapurtar euskaldunak batez ere, kondenatuak gara gutxiengoa indiano gisa bizitzera gure herrian. Guretariko multzo batentzat, erronka existentziala izanen da gure izaerari fidel irautea. Beraz fideltasun horri eusteko, jada eskuragarri ditugun baliabide guziak ezagutu eta aztertu behar ditugu. Denek dakigu edo jakin behar ginuke zer inportantzia duen adierazpen modu guziak baliatzea hizkuntza bizirik egon dadin. Labur zurrean, Zuzeu da justu komunikabide digital bat lagun diezakeguna euskarazko idatziaren bitartez mota guzietako ideiak eta eta informazioak gure artean errazki komunikatzen, gogoetatzen eta eztabaidatzen, modu librean eta errespetutsuan.\nBestetik, zuzeuk zatiketa administrazio guzien gainetik, euskaltzaleak gogoetetan elkar lauzkaraziz, gelditzen zaigun gure euskal identitatearen sentimentu amankomuna lagun liezaguke bizirik mantentzen. Beñatek eta Urkok ongi kontatu digute nola Zuzeu sortu zen (Hasier Etxeberriaren rola), zein helbururekin sortu zen, zein den gaurko egoera eta zein diren gerorako asmoak. Esplikatu digute nola egin behar zen erregistratzeko, testu bat publikatzeko edo iruzkintzeko. Baita Zuzeu erabiltzeko beste manera modernagokoak ere gazteei laket zaizkienak.\nBukaeran, asanblada konbentzitua zegoen Zuzeuri esker idatzitako komunikazio baliabide zinez herrikoia eta eraginkorra baginuela eskuetan prest, guhaurrek gure indar eskasekin eraikitzen ahalko ez ginukeena. Denok espero dugu etorkizunean piskanaka esku hartze gehiago ikustea Zuzeun Iparraldekoen aldetik. Ekitaldia zintxoki eta umore onenean bukatu zen Larraldeko sukalde ederrean pintxo eta edariren inguruan.\namotze, lapurdii 1609, larraldea, Senpere, zer da zuzeu, zuzeu aurkezpena, ZuZeuren aurkezpena Senpereko Amotze Larraldean\nZer duzu buruan “ZuZeu Senpereko Amotze Larraldean”-ri buruz\nZuZeu 2021-09-29 12:50\nGuretzako plazerra izan zen zuekin bildu eta elkarren berri izatea, Beñat.\nEskerrak eman nahi dizkiogu Lapurdi 1609 elkarteari gonbidapenagatik eta gure proiektu komunikatiboaren berri emateko aukera eskaintzeagatik.\nOndo segi eta nahi duzuen arte


Ebazpen judizial berri batek Opening-eko ikasle bati kontsumorako kredituagatik ordaindutako zenbatekoak itzultzera behartzen du finantza-erakunde bat. | Consumer\nEbazpen judizial berri batek Opening-eko ikasle bati kontsumorako kredituagatik ordaindutako zenbatekoak itzultzera behartzen du finantza-erakunde bat.\nMadrilgo Lehen Auzialdiko 60. Epaitegiak emandako epaiak dio kontratatutako kredituak ez direla ordaindu behar.\nJoan den maiatzaren 25ean, Madrilgo Lehen Auzialdiko 60. Epaitegiak beste aldeko epai bat eman zuen Opening akademiak ixteak eragindako pertsona batentzat. Azken epai hori MensLegis Abogados bulegoak hasitako prozedura judizial baten bidez eman da.\nBulego profesionalak CONSUMER eroski-ri jakinarazi dionez, epaiak erabat onartzen du demanda, eta Banco Santander Central Hispano kondenatzen du ikasleari kontsumorako kredituagatik ordaindutako kopuruak itzultzera, maileguagatik eta prozesuko kostuak ordaintzeagatik aurrerantzean inolako zenbatekorik ez erreklamatzera.\nAitor Urcelay abokatuak, defentsaz arduratzen denak, adierazi du ez dakiela “erakundearen jarrera, epaia oso berria baita”, baina uste du badirela behin-behineko ebazpen exekutagarri hori betetzeko eragozpenik ez jartzeko aukerak, nahiz eta errekurtsoa aurkeztu, normalean egiten duten bezala.\nOpening English School akademien eta Aidea informatika-zentroen ordainketa-etendurak kaltetutako ehunka ikaslek talde juridiko pribatuen edo kontsumitzaile-elkarteetako kideen esku jartzea erabaki zuten, ingeleseko irakaskuntza-zentro horiekin sinatutako kontratuak ez direla betetzen salatzeko.\nIkastetxe horiek, CEAC talde katalanekoak, Espainiako berrogei probintziatan zeuden 2002ko udan ateak itxi zituztenean. Ikastaro horien ordainketa, 2.400 eurora irits zitekeena, eskura egiten zen eta, ia beti, finantza-erakundeek emandako kreditu-lagapenaren bidez, eta hori ez zen argi geratzen kontratuetan.\nIzan ere, ikasle asko ez ziren konturatzen kreditu kontratu bat sinatu zutela eta ordainketak helbideratu zituztela bakarrik uste zuten. Kreditua formalizatu zutela konturatzen zirenek Kontsumorako Kredituari buruzko Legearen babesa bilatu dute, kontratu nagusiaren “eraginkortasunik ezagatik” menpeko kreditu-kontratua bertan behera uzteko eskatuz, “zerbitzua ematea” amaitu baita.\nErakunde batzuek, hala nola Etxekoandreen, Kontsumitzaileen eta Erabiltzaileen Elkarteen Espainiako Konfederazioak (CEACCU), erabiltzaileei lege-ekintzak egiteko gomendatu zieten, baina kuotak ordaintzeari utzi gabe, finantzariak ez eskatzeko.\nEspainia osoan eragindako 200.000 ikasleetatik 2.000 ikaslek eskaera kolektiboa egin zuten, Banku, Kutxa eta Aseguruen Erabiltzaileen Elkartearen arabera (Adikae). Hala ere, abokatuek, kasu askotan, banan-banan aztertu behar izan zituzten zentro horiekin sinatutako kontratuen ezaugarriak, gero erreklamazioak egiteko.\nAdidae kasuan pertsonatuta dago eta Madrileko Lehen Auzialdiko 17. Epaitegiak instruitzen duen epaiketan epaiaren efektuak luzatzeko eskatuko du. Epaitegiko epaile titularrak kautelazko neurrien autoan agindu zuen Pastor Serfin, BSCH, Eurocrredito, Finanzia BBVA, Caja Madrid eta Banesto bankuek “Opening eta Aideako ikasleek kontratatutako ikastaroak finantzatzeko emandako kredituak judizialki edo judizioz kanpo ez erreklamatzeko”. Oraingoz, epai judizialak eman dira erabiltzaileen alde, gutxienez Sevillan, Zaragozan, Coruñan, Cáceresen eta Madrilen.\nepai kreditu Opening-eu


Bloga – Arreta – Garbiketa zerbitzuak Donostian\nEtxez etxeko laguntza Gipuzkoan: mota guztietako zainketak\nAdineko edo mendeko pertsona batek bere etxetik kanpo bizitzera behartuta egon gabe behar dituen zainketa guztiak eskura izatea familia askok bilatzen duten abantaila da. Arreta Zerbitzuak-en zaintza integraleko zerbitzu hau etxean bertan eskaintzen dugu, arlo ezberdinetan kualifikatutako eta espezializatutako profesionalekin. Gure profesionalen lana asistentzia- eta etxeko lanetatik hasi eta psikosozialetaraino doa, erabiltzaile bakoitzak dituen beharren…\n22/04/2022 Etxez etxeko laguntzaBy arreta\nKomunitateen mantenimendua Gipuzkoan\nGure etxebizitza garbi edukitzeko garbitu ohi dugun bezala, bizilagunen komunitateek ere mantentze-lanak egin behar izaten dituzte. Helburua da espazio eta elementu jakin batzuen funtzionamendu egokia bermatzea, bai eta instalazioen narriadura saihestea ere. Zer gertatzen da komunitateen garbiketa eta mantentze-lanak alde batera uzten baditugu? Pilatutako zikinkeriak, kalteez gain, gaixotasunak edo izurriteak eragin ditzake. Arreta Zerbitzuak-en urteak…\n17/03/2022 Sin categoríaBy arreta\nEtxez etxeko laguntzaren garrantzia\nZahartzaroa bizitzako etaparik zailenetako bat da. Adinekoek, oro har, bizitza osasungarria eraman badute ere, gaitasun fisikoak eta kognitiboak murriztuta ikusi behar dituzte, eta zainketa espezializatuak behar dituzte. Azken urteotan, etxez etxeko laguntza-zerbitzuak harrera oso garrantzitsua izan du familietan, egungo bizi-erritmoak laguntza pertsonalizatu eta profesional horren beharra sortzen baitu. Zeintzuk dira etxez etxeko laguntzaren onurak? Zein…\n24/02/2022 Etxez etxeko laguntzaBy arreta\nEtxeko langileen agentzia Gipuzkoan\nArreta Zerbitzuak 2004an sortutako garbiketa-enpresa bat da, bulego nagusia Donostian (Gipuzkoa) duena, eta, gainera, etxeko laguntza, etxeko zerbitzua, etxeko langileak eta mantenimenduko langileak barne hartzen dituen zerbitzu integrala eskaintzen du. Horrek esan nahi du gure datu-basean etxeko langile guztiek dituztela behar bezalako dokumentazioa eta lan-baimena. Estatistikako Institutu Nazionalak (EIN) egindako Biztanleria Aktiboaren Inkestak (Biztanleria Aktiboaren…\n24/01/2022 Sin categoríaBy arreta


Donostia Kulturaren 30. urteurrena - Noticias de Gipuzkoa\nDonostia Kulturaren 30. urteurrena\nsara ibargurenen erreportajea 12.02.2020 | 06:25\nJaime Otamendi eta Jon Insausti Donostia Kulturaren 2019ko balantzean, atzo, Victoria Eugenia antzokian. Gorka Estradaren argazkia\nJaime Otamendi eta Jon Insausti Donostia Kulturaren 2019ko balantzean, atzo, Victoria Eugenia antzokian.\nJon Insausti Donostiako Kultura zinegotziak eta Jaime Otamendi Donostia Kulturako zuzendari gerenteak 2019ko balantzearen aurkezpena egin zuten atzo. Aurten 30 urte betetzen ditu Donostiako Udalaren entitateak eta, bide batez, urteurren horren harira egin duten logoa ere aurkeztu zuten, aurrean 30 zenbakia duena.\nAzpimarratu zutenez, 7.900 jardueratik gora antolatu zituzten iaz eta urtea 107.840 bazkiderekin itxi zuten, 2018an baino 4.272 gehiago. Gainera, milioi bat lagun baino gehiago pasa ziren Donostiako auzoetako kultur etxeetatik bertan antolatutako 886 ikastaroetara joateko, besteak beste.\n"Urte honetan dugun erronkarik garrantzitsuena irakurketa susta-tzea da eta instituzio guztiak ados daude horrekin", nabarmendu zuen Otamendik. Izan ere, Donostiako liburutegi sareak indar handia du. Iaz, 834.500 lagunek erabili zuten eta 457.000 mailegu egin ziren, aurreko urtean baino %5 gehiago. Nabarmentzekoa da Donostia Kulturak ikastetxeekin batera duen Liburuka proiektua, haur eta gazteen artean irakurketa bultzatzeko.\nErakusketek ere arrakasta handia izan zuten hirian. San Telmo Museoak hamaika antolatu zituen eta nabarmenenak Hello Robot eta Heriotza izan ziren. Azken hori, San Telmoren produkzio propioa izan da, eragile askorekin batera egindakoa. "Ausartak izan gara heriotzari aurpegira begiratu diogulako eta Herio-tza erakusketak arrasto luzea utzi du izan dituen jardunaldi eta ekitaldi guztietan", azpimarratu zuen Insaustik. Guztira, 140.585 lagunek bisitatu zuten San Telmo joan den urtean zehar.\nMusikaren arloan, Heineken Jazzaldiari buruzko oso balantze positiboa egin zuten. Nahiz eta eguraldiak askorik ez lagundu, 168.000 ikus-entzule izan zituen iazko edizioak. "Lehen aldiz, Japoniako jazzik onenaren eredu bat ikusi ahal izan genuen Estatu mailan", esan zuen Insaustik. Jaialdiak lanean jarraitzen du ikus-entzule berriak sortzeko eta horren adibide da Txikijazz ekimena.\n2019an sortuak 2019an hainbat urteurren ospatu zituzten Donostia Kulturan. Esaterako, dFeria arte eszenikoen jaialdiak 25 urte bete zituen joan den urtean. 38 ikuskizun baino gehiago antolatu zituzten jaialdiaren baitan, zazpi agertokitan banaturik. Edizioak 13.189 ikus-entzule bildu zituen eta Kale artean izeneko kale-jaialdia gehitu zitzaion programari.\nGainera, Ernest Lluch kultur etxeak berriro ireki zituen ateak urtebetez berrikuntza lanengatik itxita egon ostean. 61.000 bisitari izan zituen. "Bertan egon zen Bernardo Atxaga idazlea ere; Sari Nazionalaren berri jakin zuen egun berean egin zigun bisita", nabarmendu zuen Kultura zinegotziak.\nPublikoari omenaldia egin zioten Fantasiazko eta Beldurrezko Zinema Astearen 30. urteurrenean. Urtemuga ospatzeko, jarduerak areagotu zituen Donostia Kulturak: besteak beste, kaleko ikuskizun bat eta erakusketa gehiago antolatu zituen. Gainera, zinemaldiari bi euskal produkziok eman zioten hasiera eta bukaera. Guztira, 23.553 lagunek gozatu zuten Astearen 30. edizioaz.\nSormenarekin jarraituz, Larrotxenerekin batera Oihua! sortu zuten, euskarazko beldurrezko film laburrei laguntzeko ildoa. "Lehen edizioan sekulako arrakasta izan du. 42 gidoi jaso dira eta irabazlea Maria Fontán izan da", adierazi zuen Insaustik.\n2019ko beste gertaera garrantzitsu bat Donostia Kultura Irratiaren sorrera izan zen. Casares Irratiaren (FM 107.4) urrats berria da eta Donostiako kulturaren leiho izateko sortu da. Azpimarratzekoa da, baita ere, 2019an ospatu zen Gure Ahotsaken lehen edizioa. Iaz, Izaro Andres, Elena Setién, Olatz Salvador eta Sara Mansilla kantariek hartu zuten parte. Hemendik aurrera urtero antolatuko den hitzordua izango da eta euskal emakume egileak ikusaraztea du helburu.\n"Olatu Talka proiektuko ekintza batzuk erreskatatzea pentsatu dugu". Cultura


Apple | Page 4 | My CMS\nEgilea: Euskal Herriko Ikastolak\n•AUSKALO jokoa galdera-erantzun jokoa da. Talde-jokoa, 8 urtetik gorako neska-mutilentzat nahiz helduontzat. Galderak hezitzaile talde batek sortu ditu eta bost arlotan banatzen dira:\n– Hizkuntza: euskara, euskalkiak, literatura, definizioak…\n– Matematika-IKT: kalkuluak, problemak, informatika…\n– Musika: Kantuak, autoreak, musika klasikoa eta gaur egunekoa…\n– Kirola-Zinema-Telebista: kirolariak, pelikulak, programak…\n– Ingurunea: natura, gizartea, Euskal Herria, mundua…\nKategoria: Aisialdia, Jokoak\n•Azkue Fundazioak Jakina! Euskal tribiala online jokoa garatu du. Jakina! Euskal tribiala da, formatu honetan internet bidez jokatzeko sortu izan den lehenengo jokoa euskaraz.\nSar saitez www.jakina.eu atarian.\nAnjel Lertxundi eta Antton Olariagaren «Maria Goikoak batbirulau!» liburuaren aplikazioa da hau.\n•IKA euskaltegien eskutik zenbakiak euskaraz ondo idazten ikasiko duzu.\nHainbat ariketa mota dauzka aplikazio honek:\n* Digituak letra bihurtu\n* Letrak digitu bihurtu\n* Eragiketa matematikoak\n* Zenbaki erromatarrak\nZalantzak argitzeko primeran datorren zenbaki bihurtzailea ere badauka.\n•Euskara hutseko jokoa da; emandako letrak baliatuta eta jokoaren arauak betez, euskarazko hitzak osatu behar dira.\nEuskara-maila ertaina behar da; baina zenbat eta altuagoa den hizkuntza-maila, orduan eta puntuazio handiagoa lor daiteke. Koloretako 6 laukiak estali hitzak gurutzatuz.\nEskuartean dituzun letrekin hitzik ezin duzula osatu iruditzen bazaizu, 3 aukera dituzu letrak aldatzeko.\nPuntuak batu, eta zeure burua hobetu!\nKategoria: Euskara ikasteko, Jokoak


Gizarte Ongizate Sailean bikoiztu egin dira laguntza eskaerak - Arrasate - Goiena.eus\nGizarte Ongizate Sailean bikoiztu egin dira laguntza eskaerak\nUbane Madera 2009-06-15 19:12\nHerritarren laguntza eskaerak bikoizteaz gainera, Arrasateko Udaleko Gizarte Ongizate Saileko aurrekontua "agudo agortzen" dabil; udal agintariek uste dute sail horretarako diru ekarpena handitu egin beharko dutela.\nKrisi ekonomikoa eragin zuzena izaten ari da herriko familia, zerbitzu eta oro har, Udalaren funtzionamenduan. Besteak beste, laguntza eskaerak "bikoiztu" egin dira. Hala eman du aditzera Yolanda Perez de Arenazak, Gizarte Ongizate eta Kirol Sailetako udal agintariak, GOITBn egindako elkarrizketan: "Jendeak etxebizitzak, alokairuak eta hipotekak ordaintzeko premia handia dauka eta eskaerak askoz ere altuagoak izaten ari dira".\nUdal ordezkariak esan du "gizarte ereduak" bidea ematen duela jendea "babes barik" uzteko, eta dio egoera horiei "modu egokian erantzun behar" zaiela. Edozelan ere, zinegotziak onartu du Gizarte Ongizate Saileko dirua "agudo agortzen" dabilela: "Eskaerak bikoiztu egin dira eta prestatuta geneukan partida ia agortuta dago. Jaurlaritzak berak ere igarri du hori eta esan zuen emango zuela diru gehiago. Baina hala ere ez da nahikoa izango eta gu jakitun izanda zein ardura dugun, seguru diru ekarpen handiagoa egingo dugula arlo horretan".


Akaitze Kamiruaga Garitaonandia: "Ume euskaldunak alfabetatzea zen helburua" - Urduliz - Hiruka.eus\nAkaitze Kamiruaga Garitaonandia: "Ume euskaldunak alfabetatzea zen helburua"\nKepa Ugarte Martiarena 2016-05-10 12:38\n"Kili-Kili. Euskara pozgarri" erakusketa ekainaren 26ra arte egongo da ikusgai Bilboko Euskal Museoan. Bertako Udalak eta Labayru Fundazioak antolatu dute esposizioa, euskarazko aldizkariaren 50. urteurrenean. Horrez gainera, dokumentala eta liburua egin dituzte; Akaitze Kamiruaga Garitaonandia Labayruko kide urduliztarra ibili da, lankideakaz batera, horiek denak prestatzen.\nGaur egun bestelako komikiak ezagutzen dituzten gazteei, zelan azalduko zenieke "Kili-Kili" zer zen?\n"Kili-Kili" komikia izatera heldu zenerako, aurretik beste pauso batzuk emanda zeuzkan. Bilboko San Anton elizako katekesi-talderako sortu zen materiala zen hasieran "Kili-Kili"; fotokopietan banatzen ziren horri xume batzuk baino ez ziren. Bizpahiru orri horiek katekesiaren ekintzen berri izateko balio zien haurrei: zelako irteerak egingo ziren, mendira joango zirela... Gainera, hori dena dagokion testuinguruan kokatu beharra dago; diktadura-garaian oraindino, garai ilunak sufritu ostean, 60ko hamarkadan loraldi moduko bat egon zen. Hasi ziren berriro kontzientzia hartzen euskara indartu egin behar zela eta euskal kulturaren garrantziaz; garai hartan sortu ziren mendi-taldeak, abesbatzak, antzerki-taldeak, dantza-taldeak... Aurten hasi dira horretariko talde batzuk euren 50. urteurrena ospatzen, "Kili-Kili"-k berak egin duen moduan.\nZein izan zen hurrengo pausoa?\nNahiz eta fotokopia xume batzuk izan, umeen artean arrakasta itzela eduki zuten, eta, ondorioz, ez ziren izan agintarien gustukoak. Debeku moduko bat ere etorri zen... Orduko Kili-Kili pertsonaia ez zen gaur egun txapelagaz eta laukidun kaikuagaz ezagutzen dugun hori. Hala ere, bazegoen beste mutiko bat Kili-Kili izenekoa; aldizkaritxo horren azken zenbakia izango zela pentsatzen zutenez, agur moduko bat egin zuen Kili-Kilik esanez bera gaixorik zegoela eta bera osatuko zela umeek berari gutun bat idatziz gero. Baina argitalpenaren azkena izango zenak alderantzizko eragina eduki zuen: gutun piloa hasi ziren jasotzen San Anton elizan. Orduan, don Klaudio Gallastegi abadea eta Jose Antonio Retolaza aldizkariaren sortzailea konturatu ziren herrietako umeek euskaraz berba egiten bazekitela, baina neska-mutiko haiek alfabetatu barik zeudela; ez zekiten idazten, ezta irakurtzen ere. Ikusi zuten hor eginbehar bat zegoela; "Lan eta lan" koadernoak sortu zituzten. Argitalpen horretarako sortu zen guk ezagutzen dugun pertsonaia. 1969tik 1972ra bitartean, 12 zenbaki atera zituzten.\nEuskarazaleak elkartearen laguntza ere berebizikoa izan zen, ezta?\nDerrigor aipatu beharreko erakundea da; "Kili-Kili" bizpahiru orriko argitalpena baino ez zenean, debeku moduko hori etorri zenean, Euskarazaleak taldeagaz elkarlanean ibili ziren behar ziren baimenak eskatzen administrazioan, Madrilen, eta abarretan. Gaur egun oraindino existitzen den Euskarazaleak erakundeak bere ibilbide osoan lagundu izan dio "Kili-Kili"-ri.\nZer ziren "Lan eta lan" koadernoak?\nUmeek betebeharreko ariketak eta kopiatzeko testuak agertzen ziren bertan; batez ere ume euskaldunak alfabetatzea zen helburua. Baina bazeukan alor berritzaile bat: jolasa zen garrantzitsuena. Orduko eskolan, neska-mutilek ezagutzen zutena zigorra izaten zen; "Lan eta lan" koadernoek beste era bateko ikasketa proposatzen zuten. Batetik, jolasaren bidez; bestalde, sariak ere egoten ziren.\nAriketak egin behar zituzten; gero, koadernoak Bilbora bidaltzen zituzten zuzentzeko, eta berriro bueltatzen zitzaizkien umeei. Koadernoak beteta, puntuak lortzen zituzten neska-mutilek, sariketetan parte hartzeko. Era askotako sariak zeuden: baloia, bizikleta, liburuak... Baina, zalantza barik, garrantzitsuena txangoa zen; herri txikietan ez zegoen aukera handirik txangoan joateko.\nHerrietara arin zabaltzen hasi zen hori dena...\nBerez, Bilbon sortu zen "Kili-Kili"; baina arin zabaldu zen gero beste herrietara. Aldizkariak banatzeko, lagunen sare bat egin zuten. Hala, kili-jaiak egiten ziren gero; txokolatada egin, eta aldizkariak banatzen ziren bertan. Txanton eta Piper pailazoak ere sortu ziren mugimendu horren inguruan; euren ikuskizuna egiten zuten. Horrela egon ziren hainbat urtez. Geroago, "Lan eta lan" koadernoa etxean hartzeko, jendeak harpidetu egin behar zuen; momentu batean, harpidetza hori zabaldu zen, ez bakarrik Bizkaiko herrietara, lehen esan dudan moduan; Gipuzkoara ere zabaldu zen, Nafarroara eta Ipar Euskal Herrira ere bai. Orduan ikusi zuten sortu behar zela hor inguruan zegoen jende dena batzeko egun bat; Kili-Kili Eguna Bilbon egin zen lehenengoz, 1977an. Egun horretan aurkeztu zuten komikiaren lehenengo zenbakia.\nZelakoa zen komikia?\nGaur egun Japonian sortzen diren komikiak berehala dauzkagu hemen, euskaraz, gaztelaniaz...; atoan egiten da horien banaketa. Garai hartan bazeuden oso ezagunak ziren komikiak, berbarako, "Asterix", "Zipi Zape", "Mortadelo y Filemon", "La Pantera Rosa"; baina horiek denak gaztelaniaz zeuden edo frantsesez. "Kili-Kili"-ren berrikuntza izan zen komikiaren formatua euskarara ekarri izana.\nLander Gallastegi berangoztarra zena ere ibili zen marrazkilari "Kili-Kili" aldizkarian.\nJose Antonio Retolazak egin zuen lehenengo aldizkaria, eta berak sortu zituen "Lan eta lan" koadernoak; baina, horiek egiten hasi zirenerako, berak ezagutzen zuen Lander Gallastegi. Berangoztarra arkitektoa zen; Retolazak, Arrazolan abade zegoela, deitu zion hango elizaren konponketa egiteko. Bertan, elkar ezagutu zuten; eta proiektua bien artean eta beste askoren laguntzagaz atera zuten aurrera. Landerrek egiten zituen "Lan eta lan" koadernoetako marrazki guztiak. Gainera, oso estetika berezia zeukan; bere marrazki bat ikusi, eta atoan identifikatzen duzu.\nAzken zenbakia 2003an argitaratu zen.\n"Kili-Kili" sortu zen momentuan, orduan hasi ziren lehenengo ikastolak; Resurreccion Maria de Azkue, Lauro izango zana, Begoñazpi... garai hartan hasi ziren lehenengo pausoak ematen. Urteak aurrera joan ahala, Eusko Jaurlaritza eta Hezkuntza Saila sortu zirenean, euskararen hezkuntza eskoletara eta ikastoletara bideratu zen.\n"Kili-Kili" bezalako aldizkari baten premia nabaritzen duzue?\nNik pentsatzen dut gaur egun, zentzu horretan, hori nahiko beteta dagoela; esan gura dut euskara ikasteko eskari hori umeen kasuan eskolak berak egiten duela neurri batean, baita gurasoen bidez ere. Leku batzuetan gertatu da lehen etxetik hartzen zen jakituria hori eta transmisio hori eten egin dela; gero, eskoletara eta ikastoletara bideratu egin da. Nire ustez, gaur egun, udalek eurek edo kultur taldeek egiten dituzten ekintzetan, gura izanez gero, eskaintza itzela da.\nGaur egun arrastorik utzi du "Kili-Kili"-k?\nLehengo egunean eduki genuen hitzaldia "Kili-Kili" dela-eta; han esan zuen batek gaur egun ezagutzen ditugun udalekuak zein herrietan egiten diren egonaldiak eta bere garaian egiten ziren kili-jaiak gauza bera direla. Kontua zen umeak batzea; herri ezberdinetako neska-mutilek elkar ezagutzea; ikustea Lekeition era batera egiten zela euskaraz, baina Ondarroan beste era batera egiten zela, edo Urdulizen horrela... Bere momentuan egon zen hazi hori da zabaldu zena; eta gaur egun ezagutzen ditugun formatu horiek bere momentuan egindakoak ziren. Hor, funtsean dagoena horixe berori da: euskararen garrantzia umeei zabaldu, eta, batez ere, neska-mutilak alfabetatzea; eta ez hori bakarrik, haurrek ondo pasatzea. Oinarrian zegoena horixe zen: elkarregaz ondo pasatu, jaiak egin... hori dena euskaraz.\nHala ere, nik ikusten dut ume askok lotzen dutela euskara eskolagaz; orduan, ikastetxe edo ikastolatik ateratzen direnean ematen du erabili behar duten erregistroa ez dela euskara.\n"Kili-Kili", 1966an Bilbon, San Anton elizako katekesiko ekintzen artean sortutako egitasmoa da. Mutiko itxura zeukan; izan ere, umeei zuzenduta zegoen, euskara erabil zezaten. Berez, alfabetatzeko metodo bat zen, ume euskaldunek idazten eta irakurtzen ikasteko urruneko metodoa. Laster zabaldu zen herririk herri lurralde denetara, parrokietako sarearen bitartez, batez ere. Mugimendu bat izan zela esan daiteke.\nJose Antonio Retolaza Ibarguengoitia (Bilbo, 1929 - Muxika, 2014) zen "Kili-Kili"-ren sortzailea eta arima, Lander Gallastegi Miñaurrek (Torreon, Mexiko, 1929 - Berango, 2014) emandako itxura eta irudiakaz.\nOrri solte batzuekaz hasi bazen ere, gero hainbat agerpen izan zituen: argitalpen txukunak, ibilaldiak, lehiaketak, ikastaroak, irratia, Kili-Kili egunak, kili-jaiak, eta abar.


Muskizko Udala - Muskizko auzoek etxean erabilitako olioa biltzeko bost edukiontzi berri edukiko dituzte\nMuskizko auzoek etxean erabilitako olioa biltzeko bost edukiontzi berri edukiko dituzte\nMuskizko herritarrek 5 edukiontzi berri edukiko dituzte etxean erabilitako olioa biltzeko, hau da, orain arte egon diren %50 ontzi gehiago. Ekimen honi esker Udalaren ustetan errazagoa izango da bilketa puntu horiek erabiltzea eta auzo guztietan hondakin mota honen birziklapena bermatzea.\nNeurri hauek herrian etxeko olioa eta pilak bilketa selektibo eta garraio zerbitzuak esleitzeko baldintza pleguetan adierazten diren hobekuntzak dira. Gai honen inguruan pleguetan adierazten diren beste neurri batzuk herritarrak orokorrean eta eskola umeak zehatzago sentsibilizatzea da, ekitaldi honetan zehar “Laranjarekin bat egin” lelo pean.\nEtxeko olioa biltzeko bost edukiontziak Cantarranas ikastetxearen ondoan, Memerea eta Autonomia kaleetan eta, Oyankas eta El Ojillo auzoetan. Muskizen horrelako 14 edukiontzi egongo dira, herriko auzo guztietatik banaturik. Horietako bederatzi, Maxi modelokoak, 900 litro edukiera dute eta beste bostak 240 litrokoak dira.\nEdukiontzi hauek kanpotik altzairu galvanizatuzkoak dira lakatuak eta errotulatuak, bai eduki horretan bilduko den hondakina adierazteko, bai kanpainaren leloarekin. Barrutik berriz, plastikozkoak dira gurpilekin erraz maneiatu ahal izateko. Horretaz gain, sarbide ixtenduna daukate eta lurrera lotuko dira barrutik.\nMuskizko herritarrak etxeko olioaren bilketan parte hartzearen garrantziaz sentsibilizatzeko, zerbitzu hau eramaten duen enpresak bi kanpainak egingo dituela agindu du, bata herritarrei orokorrean zuzenduta eta bestea herriko eskola umeei zuzenduta “Laranjarekin bat egin” lelo pean.\nHerritarrek etxeko olioa biltzeko edukiontziak non jarriko diren jakiteko, helio puxikekin identifikatuko dira eta hitzaldi didaktikoak eskainiko dira herriko bost ikastetxeetan, erabilitako etxeko olioaren bizitza zikloari eta birziklapenaren garrantziari buruz.\nBesta alde batetik, Udalak pilak biltzeko zerbitzuaren baldintzak mantenduko ditu, bere osagarriak birziklatzen espezializatuta dauden zentroetara bidaltzeko. Herrian, gaur egun, pilak biltzeko 30 edukiontzi daude. Horri esker 327 pila kilo bildu dira 2013an, aurreko urtean baino 520 gehiago.\n30 edukiontzi horietako erdia eraikin publikoetan daude. Kalean jarritako edukiontziak, adibidez, autobus geltokietan, ordezkatu dira behin baino gehiagotan bandalismoa pairatu dutelako.


Haritzek Manexi - GARA\nHaritz Gallastegi Kazetaria\nEuskadiko Futbol Federazioarekin kolaboratzen dut. Federazioaren eta hedabideen arteko harremana sustatzen ahalegintzen naiz. Batzuetan zuzen eta beste batzuetan oker. Manexen ustez, oker. Izan ere, joan den igandean GARAn idatzi zuen artukulu batean gogor kritikatu zuen Euskadiko Federazioak Venezuelan izan zuen jarrera. Ni ez naiz inor Federazioaren izenean jarduteko. Beraz, niri tokatzen zaizkidan kontuak argitu gura ditut: «Prentsa arduradun bat izan arren, Euskadiko Federazioak ez zuen agerraldirik egin euskal selekzioa zer den azaltzeko», irakurri nuen igandeko artikuluan. Manex, niri ez dagokit prentsa agerraldi bat erabakitzea. Eskatuz gero antolatzea da nire ardura.\nBestalde, ez dut uste hedabideetako kideok kexatzeko arrazoi handirik daukazuenik. Jokalari eta teknikarien jarrera bikainari esker, hedabideek eskatutako elkarrizketa guztiak egin ahal izan zenituzten: Venezuelako hedabideek eskatutakoak, Venezuelara joan ez ziren Euskal Herriko hedabideek eskatutakoak, baita han egon zinetenok eskatutakoak ere.\nBeste hainbat eskari ere gustura bideratuko nituzke. Gustura jarriko zintudan harrematen sarri askotan ondoan izan zenituen Euskadiko Futbol Federazioko arduradunekin edo Venezuelan egon zen Jaurlaritzako ordezkariarekin. Gustura eskatuko nieke elkarrizketa zure izenean Venezuela-Euskadi partidaren telebista eskubideak zituen Go Sport enpresako ordezkariei. Gustura lagunduko zintudan ahalik eta informazio gehien eskuratzen, finean, kazetari lana egiten.


KALAMUA KORRIKALARI TALDEA: Eibar-Topinburu-Soraluze-Kurutzebakar-Karakate-Elgoibar-San Pedro-Eibar\nIharduera: Mendi ibilbidea\nLuzeera: 44,2 kilómetro (GPSan 42.190 kilómetro)\nGutxiengo altuera: 46 metro, max: 906 metro\nIgoera: 2.962 metros, Jeitsiera: 2.990 metros\nDenbora: 5 Ordu 19 15 minutu\nIrteera zirkularra: Sí\nLehenik eta behin hainbat lagun agurtu nahi nituzke:\nLarraul-Ernio-Larraul lasteketara joan diren lagunak. Karrera aitzakia bezala erabiliz, Jubilauak bezela zabiltzate? Jatekoa han jarri, hara joan? Zer moduz joan da lasterketa? labanak aidean ibili dira? edo lagun bezala ibili zarete? Kalamuakorrikalaritaldeko txalanjean nor doa lehena?\nIñaki eta Juanjo: Esnatu naiz 6etan baina 7:30arte izara artean goxo-goxo jarraitu dut.\nDike sekoan zaudetenak: Natxo, Santi. Zuen zai gaude. Hasten zareteneak erreta egongo garenokin erruikia izan.\nFascitis plantar duen Bokatxanklerosen "Guru"a. Ez dakit Fascitisaren asuntua ez den aitzakia Eibar-Donostia desafioarekin beldurtuta dagoelako. Azkar sendatu.\nXuabe-xuabe etxe paran hasi eta Ipuruako deposito ondotik Unbe aldera. Giro frexkua eta zerua erdi lainotua. Ondoren lehenengo igoera serioa: Asurza, Topinburu aldera. Bertara (Topinburu, gailurra egin gabe): 5,38 km - 0 ordu 48 minuto 22 segundo\nBertatikan, Sagar-Errekakako bidera heltzen den mendi bidea hartu dut. Oso ondo dago, ez du pendiz handia, korrika egiteko egokia, baina Plaentxira heltzeko bidea luzatu egiten da.\n3,25 km - 0 ordu 19 minuto 09 segundo\nTOTALA: 8,63 km - 1 ordu 08 minuto 57 segundo\nKarreterarekin topo egin eta asfaltotik, Plaentxiko Kanposanturarte.\n4,25 km - 0 ordu 25 minuto 40 segundo\nTOTALA: 12,88 km - 1 ordu 34 minuto 37 segundo\nOrain hasten zaigu aldapa ederra. Mendi bidetik San Andres auzoraino.\n1,12 km - 0 ordu 16 minuto 57 segundo\nTOTALA: 14,00 km - 1 ordu 51 minuto 34 segundo\nSan Andres auzoan bidea leundu egiten da eta 1,5 kmko zementozk0 pista jarraituz eta ondoren pista oso txukun bat Kurutzebakarrera heltzen zara. Azken kilometroa aldapatsua, baina ordurarte oso aldapa goxoa.\n5,73 km - 0 ordu 54 minuto 09 segundo\nTOTALA: 19,73 km - 2 ordu 45 minuto 43 segundo\nKurutzebakarretik Karakatera bide zoragarria, zoro leuna,laua, paisaia dotorea, beheruntzako joera; lastima behelainua sartuta zegoela.\n3,90 km - 0 ordu 24 minuto 41 segundo\nTOTALA: 23,78 km - 3 ordu 10 minuto 24 segundo\nNiretzat, ibilbideko zatirik eskasena, Karakatetik Elgoibarrera. pista aldapatsua, harritsua.\n5,33 km - 0 ordu 34 minuto 00 segundo (Sigma parean)\nTOTALA: 29,11 km - 3 ordu 44 minuto 29 segundo\nAzken txanpan sartzen gara. Sigmako etxe paretik San Pedro aldera. birako markak jarraitzen ahalegindu naiz eta erdi lortu dut. Aspaldi batean Iosu Natxo eta hirurok, Saturixo erreka ez zeharkatzearren (handitua zetorrela eta) pinari xelebre batetik gora abiatu ginen (hara, toki beretsuan, gaur ere, egun horretan bezala, hiru orein edo orkatz agurtzera inguratu zaizkit), ba bai, inguru haietatik adierazten dute bidea Elgoibarko birako markakak. Beste behin "GPS"ak arrazoia. Baina bidea jarraituz, eta SanPedrora iritsi baino zozer lehenago, zazta!, beste txakur madarikatu batek haginkada! Ea hurrengo baten beste bati tokatzen zaion! kupoa betea dut eta.\n5,09km - 0 ordu 40 minuto 51 segundo (300-400 metro kendu daitezke bueltaka ibili naizelako)\nTOTALA: 34,20 km - 4 ordu 25 minuto 22 segundo\nJeitsiera goxoa Apalategiraino.\n5,09km - 0 ordu 31 minuto 34 segundo\nTOTALA: 39,01 km - 4 ordu 56 minuto 56 segundo\nEta bukatzeko herria zeharkatu eta maratoia osatu.\n3,18km - 0 ordu 18 minuto 26 segundo\nTOTALA: 42,19 km - 5 ordu 15 minuto 22 segundo\nOraingoan ez dago erreportaje grafikorik, asmatuko duzue arrazoia. Galdera bat Igor, Argazki makinako bateria ere, kargatu egin behar? Erantzuna jasoko dudalakoan, agur bero bat. Txintxuak izan!\nGAIAK · TEMAS entrenamendua, ibilbide zirkularra, irteera zirkularra, Mendi irteera\nKaixo Zuzendari Teknikoa. Arrazoia dezu, janaria non gu hara!! Oso ondo pasatu genuen nahiz eta irteera emandakoan katxondeoa bukatu. Karrera oso polita, ibilbide zoragarriarekin eta hamaiketakoa bikaina!Gainera batzuk saria lortu zuten zozketan!!\nKalamuako friki sailkapenean badakizu zein doan lehena, zu zeu. Asteburu honetan ere frikikada handiena zuk egin duzu!! Eres un KRAK!! Argazki kamara, nahi baduzu, nik erosiko dizut ebay-tik (made in china) por 300€!! Ona izan\nAupa kala-friki hori!\nerrukia ez izatea zuena; lastertketak eta zoragarri ibilbideak por-delante-del-morro erakusten.\nhainkadari buruz zer? gogorra?\nez dakit, harakin baten semea goxo-goxo izan behar da edo etsai uzaina zeneraman... baina garbi dago,txakurrak guk zure gpsaren beste fidatzen direla zutaz.\neta beste gauza bat, argazkiko makina 'datilen' adinakoa bada, horrek ez du bateriarik behar, garai hartan ez zeuden sorturik eta.


Euskararen aldeko jaia larunbatean Agurainen — Gaztezulo\nEuskararen aldeko jaia larunbatean Agurainen\nEuskararen aldeko jaia larunbatean Agurainen https://www.gaztezulo.eus/albisteak/euskararen-aldeko-jaia-larunbatean-agurainen https://www.gaztezulo.eus/albisteak/euskararen-aldeko-jaia-larunbatean-agurainen/@@download/image/15_ordu_euskara_1371112623.jpg\n‘Baietz 15 ordu euskaraz!’ lelopean, euskararen normalizazioaren aldeko jaia egingo dute aguraindarrek larunbatean, ekainak 15. Goizean goizetik ekingo diote festari, eta egun osoan zehar euskaraz ariko dira herriko hainbat elkarteren laguntzaz antolatutako jardueren bidez. Animatu!\nAurtengoa bigarren edizioa izango du Baietz 15 ordu euskaraz! jaialdiak, eta iaz bezalaxe, euskararen alde abiatutako borrokari ilusioz eusten diotela adieraziko dute antolatzaile nahiz parte hartzaileek. Horretarako, urte luzez esfortzu berezia egin duten herriko elkarteak omenduko dituzte, eta Galzar elkarte sortu berria aurkeztuko dute larunbatean, ekainak 15.\nGoizeko 9:00etan, dianarekin batera, kalejira musikatua abiatuko da Euskal Herria plazatik, eta herriko Txindurri irratiak egun osoko emisioa hasiko du. Halaber, bizikleta erronka jarriko dute martxan: 15 orduz pedalei eman beharko diete herritarrek, euskararekin bezalaxe, elkarlanean eta etenik gabe jarduten dutela erakusteko.\nHaurrentzako jolasak, Musika Eskolako ikasleen emanaldiak, dantzak, lehiaketa gastronomikoak… egingo dituzte goizean; besteak beste, aipagarriak izango dira 12:00etatik 14:00etara bitarteko Euskararen fotomatoia eta Oihana Ameskuak zitarako espresuki idatzitako olerkiren irakurtaldia. Ondoren, herri bazkaria egingo dute Donibane enparantzan. Arratsaldean, halaber, karaokea, xake partidak, flash movie-a, saskibaloi partidak eta sagardo dastaketa egingo dituzte.\nEta egunari amaiera emateko, Eratu taldearen kontzertua 23:00etan! Hala, 15 orduko euskarazko jarduna bukatutzat emango dute gau erdian, datozen egun, hilabete eta urteetan ere, egun berezi honetan eginikoa normaltasunez egiten jarraitzeko.


Hizkuntzalariak telebistagintzan - Asier Larrinaga - EIZIE\nEzer baino lehen, eskerrak eman nahi dizkiot EIZIEri, zuekin batera gogoeta egiteko aukera hau eskaini digulako.\nEuskal Telebistaren barruan sail txikienetako bat da Euskara Saila, eta, hala ere, ez diote inori ematen Euskara Saileko kideoi baino izen gehiago: zuzentzaileak, Euskaltzaindia, euskaratzaileak, komisario linguistiko-politikoak, euskalariak. Berez, Euskal Telebistako kategorien zerrendaren arabera, hizkuntza-kalitatearen kontrolerako teknikariak gara, eta gure artean zuzentzaile erabiltzen dugu. Baten batek gainerako izenetako bat erabiliz gero, orduan ere erantzuten dugu, asmo oso gaitzesgarriarekin erabili arren, esate baterako, komisario linguistiko-politiko esaten digutenean.\nAzken batean, izen-ugaritasuna zerbaiten seinale da: gure lana ez dela isila, ez dela oharkabekoa, ez garela ilunpetako zereginetan ari, eta, batez ere, gure bezeroentzat gure zebitzua ez dela hutsala, egungo kudeaketa-estandarretako hizkeran esanda. Batzuei arrotz egingo zaizue berba egiteko modu hori, baina zuen baimenarekin hala egiten jarraituko dut une batez, oso baliagarria baitzait gure lana zertan datzan azaltzeko.\nPentsa dezagun Euskal Telebista fabrika bat dela, eta haren produktua bideo-zinta bat dela, egun osoko programazioa grabatuta daukana. Zintako programazioa osatzeko ETB fabrikan hainbat jarduera bete behar dira, bakoitza lan-unitate batean. Zuzendaritza deritzon unitateak eskaintzaren diseinua egiten du: zer saio sartuko diren, zelan, zer ordutan. Albistegi unitateak informazioarekin loturiko saioak egiten ditu. Programa-hornidurako unitateak kanpoan egindako saioak erosten ditu, eta ETBn emateko prestatzen ditu. Programagintza unitateak fabrikan bertan egiten ditu saioak, era guztietakoak: lehiaketak, telesailak, magazinak... Banaketa unitateak programa guztiak hartu eta bideo-zintan jartzen ditu, behar den hurrenkeran eta behar diren tarteekin. Hedakuntza unitateak, azkenik, zinta hartu eta ikuslearen etxeraino eramaten du.\nEskema horretan –konturatuko zineten– behin ere ez dut aipatu Euskara Saila. Izan ere, Euskal Telebistako hizkuntzalariok esandako lan-unitateetan dihardugu, eta bakoitzaren lana unitateko produktura zuzenduta dago, alegia, parte bat gara produktu horren fabrikazioan, unitateko beste profesionalak bezala. Geure partea, geure ardura, hizkuntzaren kalitatea zaintzea da, baina garbi gera bedi parte edo ardura esaten dudanean ez dudala erantzukizuna esan nahi, ezta kezka ere. Izan ere, produktuaren gaineko erantzukizuna, bai eta kezka ere, unitateko profesional guztiok dugu alderdi guztietan. Hala, bada, albistegietako kazetariek, adibidez, testuak zuzentzea baino gehiago eskatzen digute hizkuntzalarioi; euren lanabesa –hizkuntza– behar bezain zorroztuta edukitzeko jotzen dute guregana. Telesailetan, aktoreak esan beharreko testua bere egiten laguntzeko eskatzen digu, eta platoan, grabatzeko unean, hizkuntzalaria funtsezko elementu bilakatzen da denentzat: zuzendariarentzat, hartualdia ontzat emateko erreferentzia garrantzitsua da; aktoreentzat, entonazioa egiaztatzeko, esanezinak arintzeko eta sinesgarritasuna kontrastatzeko pertsona da; eta produktoreentzat, kalitate-bermea.\nAdibideak ematen hasi naiz, eta ia esanda utzi dut Euskal Telebistako hizkuntzalariok zein unitatetan dihardugun. Hirutan: programa-horniduran, albistegietan, eta programagintzan. Unitate bakoitzean fabrikatzen den produktua hain berezia izanda, gu ere espezializatuta gaude, nolabait esatearren.\nEuskal Telebistako hizkuntzalari bakoitzak bere lan-unitatean diharduen arren, Euskara Sail bat badago, guztiz beharrezkoa baitzaigu koordinazioa, irizpide-baterakuntza, eta gaien azterketa eta ikerketa. Izan ere, telebistan zuzentzaile garenontzat gutxienekoa testuak zuzentzea da. Zuzentzen hasterako, fabrikatzen dugun produktuak zelako testua behar duen jakin behar dugu.\nGuretzat ez dago adigai garrantzitsuagorik hizkuntza-aldaera baino. Hizkuntza-aldaerak –hizkerak, bestela esanda– azpikodeak dira, hizkuntza-kode osoaren barruko multzoak dira, komunikazio-egoera bakoitzak ezarritako eskakizunen arabera bereiziak. Komunikazioa arrakastaz gerta dadin, egoeraren eskakizunei behar bezala erantzuten dien hizkuntza-aldaera aukeratu behar da. Arrakastarik ezak, kasurik txarrenean, komunikazioa etetea dakar, eta ikusleak galtzea, telebistako saioei buruz ari bagara.\nIkuspegi horretatik, guretzat ez da erabilgarria euskara ona / euskara zuzena / euskara egokia bereizketa, bere horretan. Albistegi batean «gizonak egin dute» esatea txarto aritzea da, baina ez euskara txarra delako, edo euskara okerra delako, beste arrazoi bategatik baizik: albistegietan erabili beharreko hizkera euskara batu neutro eta erdiko mailakoa delako. Garbi dago «gizonak egin dute» esaldia ez dagoela euskara batuan, eta, beraz, ez lukeela tokirik izan behar Euskal Telebistako albistegietan.\nEgokitasuna neurtzeko, era berean, ezin da irakurraldien proba erabili. Niri hamarka esaldi datozkit gogora, hizkuntza guztietan, den-denak egokiak baina ulertzeko bost eta sei aldiz irakurri behar izan ditudanak. Batzuk, ez ditut urteetan ulertu: «cogito, ergo sum», «la excepción confirma la regla», «ez du zentzurik gertatua gertatzeko probabilitatea kalkulatzeak», eta abar. Egokitasunaren ikuspegitik esaldiok ez dute aitzakiarik, ulertzeko ahalegin handia eskatzen diguten arren. Telebistan ez dute tokirik, esaldioi dagokien hizkera nekez erabiltzen baita telebistako programetan, eta, hain zuzen, hor dago egokitasunaren gakoa. Egokitasuna da aukeratutako hizkeraren eta komunikazio-egoeraren bat-etortzea. Testuak –testu hitza adierarik zabalenean hartuta– epaitzeko ez genuke beste irizpiderik erabili behar, alde batera utzita ona / zuzena / egokia sailkapen hirukoitza edo beste zernahi.\nEuskal Telebistako hizkuntzalarion lanaren ardatza hizkerak dira: zein diren, zein dagokion edo zein dagokien fabrikatzen dugun produktu bakoitzari, eta, azkenik, zer hizkuntza-ezaugarri duen bakoitzak. Horiek hiru puntuak aztertuta, lan-unitateko lankideei ematen diegu gure azterketen berri, haien ikuspegiekin aberasten ditugu gure emaitzak, lankideei produktuaren hizkera-baldintzetarako trebatzen laguntzen diegu, eta, oso zeregin garrantzitsua: euskararen hizkerak bildu, landu, osatu eta sortu egiten ditugu, gure produktuetan dauzkagun premien arabera.\nBatzuek pentsatuko duzue apologia egiten ari naizela. Ez. Ez dut deskribatu munduko beste hedabide batzuetan egiten ez denik, eta Euskal Telebistako hizkuntzalariok ez dugu aurkitu munduko beste gidoilari, elkarrizketalari eta erredaktore batzuek ez dakitenik. Funtsezko ideia oso erraza da: idazten hasi aurretik jakin behar dugu zer nahi dugun.\nTelesail bat sortzen denean, esate baterako, ez da nahikoa pertsonaiak diseinatzea eta argumentuaren hariak asmatzea. Beste gauza asko ere pentsatu behar dira: xede-audientzia, emititzeko eguna eta ordua, atal-kopurua, atal itxiak ala irekiak, eta abar. Hori dena programa-proiektu deritzon dokumentuan biltzen da. Telebistako argotean, telesailen programa-proiektuari «biblia» esaten zaio. Funtsezkoa da bibliaren ataletako bat hizkuntzarekin lotuta egotea, dela jatorrizko ideian azalduta, dela berariazko kapitulu batean, dela pertsonaien deskribapenean. Euskal Telebistaren hiru produkzio nabarmen aipatzearren, Goenkale-n eta Hasiberriak-en, jatorrizko ideian landu zen hizkuntza-eredua, eta Ertzainak polizi telesailaren kasuan, bai jatorrizko ideian, bai pertsonaien deskribapenean.\nErtzainak Tentazioa ekoizpen-etxeak egin zuen ETBrentzat 1999. urtean. Telesailak bide berri bat urratu zuen Euskal Herriko telebistagintzan. Alde batetik, generoa –polizi generoa– inoiz erabili gabea zen euskaraz. Beste aldetik, sortzaileek gertalekutzat Bergara aukeratu zuten, bizkaieraren eta gipuzkeraren arteko mugan, hizkuntza-esparrua zabala izan zedin. Izan ere, oso asmo zehatza zeukaten hizkuntzaren erabilerarako, Ertzainak-en biblian jasota geratu denez: «Telesailaren estilo-nahiari begiratuz, errealitatetik gertu dabilela ohartzen gara, eta horrek hizkuntzaren tratamenduan sinesgarritasunari lehentasuna ematea eskatzen du». Pertsonaietako batzuk honela deskribatu zituzten. Mikel Arruti (Joseba Apaolaza): «Samuel baino hamar urte gazteagoa da. Urretxuarra. Familia jelkide batekoa [...]». Sara Mu–ozguren (Mireia Gabilondo): «Bergarakoa. Hogeita hamabost urte. Ezkondua dago. Bi seme-alaba ditu [...]». Alicia Gonzalez (Maiken Beitia): «Hogeita hamar urte. Gasteizkoa. Euskaldunberria. «Seguridad Ciudadana»ko agentea, uniformeduna. Mikelen andregaia [...]». Marisol Zarate (Ane Aseginolaza): «Berrogeita bat urte. «Patakon» tabernako jabea. Bere senarra duela hamabi urte joan zen [...]».\nPertsonaia batzuen hizkuntza-ezaugarriak bat zetozen haragiztatu behar zituzten aktoreekin, baina beste batzuenak ez. Ane Aseginolazak, idiazabaldarra izanik, bergarar tabernariarena egin behar izan zuen. Telesailean aritu zen hizkuntzalaria –Arantzazu Loidi bergarar familia baten alaba– galduta ibiliko zen, hizkuntza-tratamendua eta pertsonaiei zegozkien hizkerak ondo azalduta aurkitu izan ez balitu.\nOro har, programagintzan lan egiten duten hizkuntzalarientzat funtsezkoa da sortzaileek aldez aurretik pentsatzea hizkuntzarekin loturiko alderdiak. Asmo jakinik ez badago, nekez aberats daiteke beste ikuspegi batzuekin, nekez presta daiteke trebakuntzarik, eta nekez egin daiteke aurrelanik hizkerak lantzen eta osatzen.\nOrain arte, Euskal Telebistako hizkuntzalarion lanaren ikuspegi orokorra eman dut, eta adibiderako programagintzan zelan aritzen garen azaldu dut, oso azaletik. Nahita aukeratu dut adibidea, eta nahita eraman dut azalpena programa-proiektua deritzon dokumentura, nire hitzaldia hurrengo hitzaldi biekin lotu nahi dut eta: Beatriz Zabalondok elkarlanezko zuzenketaren gainean egin behar duenarekin, eta Ritxi Lizartzak euskara dramatikoaren gainean egin behar duenarekin. Hirurek batera hizkuntzalariok telesailetan egiten dugun lanaren ikuspegi osoa emango dizuete.\nGidoi batek hizkuntzaren aldetik huts egiten duenean, arrazoia programa-proiektuari lotuta egoten da gehienetan, edo asmoak ez direlako behar bezala azaldu –esplizituki zein inplizituki–, edo programako profesionalen batzuek ez dituztelako aintzat hartu proiektuan azaldutako asmoak.\nPrograma-proiektuaren oinarria jatorrizko ideia da. Hobeto esanda, telebistako saio baten oinarria jatorrizko ideia da. Jatorrizko ideiak hitz gutxitan ematen du programaren berri, ezaugarri behinenak aipatuz. Ezaugarri batzuk, baina, jakintzat ematen dira, eta horregatik esan dut lehenago asmo batzuk inplizituki azaltzen direla. Horrelako asmo inplizitu bat Euskal Telebistak ETB-1erako agintzen dituen telesail guzti-guztiei dagokie: programaren ingurune semiotikoa euskal hiztunen komunitatea da. Horrek esan nahi du telesailerako erreferentziak euskaldun-komunitateak ematen dituela.\nZenbait gidoitan ez da kontuan hartzen zein den erreferentzia-emailea, eta hizkuntzalariok hainbat ohar egin behar izaten ditugu horrekin lotuta. Halako oharren adibide batzuk emanez, errazago ulertuko da zer esan nahi duen ingurune semiotikoak.\nLehenengo eta behin, pertsonaiak bataiatzeko, euskaldunok erabiltzen ditugun izenak erabili beharko lirateke: Jose Mari, Arantza, Ainhoa, Iker, Belen... Baztertzekotzat joko nuke «Iciar», eta horregatik gidoi batean aurkitu nuenean aldatzeko eskatu nuen, eta haren ordez «Itziar» edo «Ixiar» jartzeko. Beste gidoi batean, pertsonaia nagusien izenak bildu eta zerrenda hau atera zitzaidan: Silvia, Ana, Pablo, Bruno, Laura, Marina, Sergio, Carlos, Rosita eta Alvaro. Ez da oso sinesgarria halako koadrila bil daitekeenik euskal giroan.\nGidoi berean, toki hauek aurkitu nituen aipatuta: Malagara ezkontzea, oporretan joateko Paris, Erroma edo Karibe aldea aukeratu beharra... Beharbada, gehiegi esatea da, baina ematen du munduari Madriletik begiratzen zaiola, eta ez Bilbotik edo Iru–etik.\nIngurune semiotikoarekin lotutako beste arazo bat kultur ezagutzei dagokie. Euskaldun-komunitatearentzat egiten den serie batean kultur ezagutzak komunitate horren hizkuntzan aipatu beharko lirateke, alegia, euskaraz.\nAmona.- «Derecho romano»: hau ez al da Xabier Arzalluzek erakusten zizuena?\nEli.- Gauzak ez daude hain gaizki ere. Edo «comida basura» zakarrontzia bilatu beharreko janaria dela sinistu duzu?\nAdibide bi baino ez dira, niretzat oso larriak, biek baitute euskal ordain arrunta: «erromatar zuzenbidea» eta «zabor jana». Hain gauza errazak euskaraz ematea lortzen ez badugu, nekezago lortuko dugu hain arruntak, edo hain finkatuak, edo hain errazak ez diren ezagutzak euskaraz ematea, eta gurpil zoro batean sartuko gara, halakoak entzunaren entzunez eta erabiliaren erabiliz bakarrik bihur baitaitezke arrunt. Ez genituzke indarrak sakabanatu behar, behin «Hook kapitaina», behin «Kako kapitaina», behin «Garfio kapitaina» erabiliz. Hala jokatuz gero, euskaraz galdutzat jo dezakegu kultur ezagutza hori. Badakigu ondorio tamalgarria zein den: euskaraz txiste bat edo hitz-joko bat sortu nahi denean, edo gauza barregarriren bat esan nahi denean, gaztelaniara jotzea.\nXxxxx.- Haietako bolada batean liburuak erosteagatik eman zidan. Eta lehenengo erosi nuen liburua izan zan Cómo comprar en las rebajas y no perder la cabeza. [...] Eta denetako liburuak daude. Eta liburuak denetarako. Begira. Esate baterako, jenio txarra daukazula? Orduan erosi Cómo superar el mal genio. Ederra liburua. Edo txikia sentitzen zerala, tapoi bat? Ba, badago liburu bat oso ona: Cómo crecer 15 cm de manera absolutamente natural.\nAhoskera eta ahoskera-arazoak ere erreferentzia-emailearekin zuzenki lotuta daude. Euskaldun baten ahotan ez da sinesgarria «txat» esateko arazoa izatea, euskaldunok neke barik ahoskatzen baititugu «bat», «bart», «dit» eta «blaust». «Txas» gaztelaniaren ohitura fonetikoak baizik bereganatu ez dituen hiztunak esango luke. Hortaz, euskarazko gidoi batean lekuz kanpo dago honelako elkarrizketa bat:\nBiloba.- Bai, txat esaten zaie.\nAmona.- Hori da, «txasak».\nIngurune semiotikoa zer den eta zer garrantzi duen argitu dudalakoan, beste adibide bat baino ez. Telesail bateko fikziozko munduan pertsonaien hizkuntza euskara izanda, ez du zentzurik pertsonaietako bat euskaldunberria izateak, ez, behintzat, programa-proiektuan berariaz esaten ez bada Euskal Herriaren errealitatea islatu nahi dela, Ertzainak seriean bezala. Bestetik, telesaileko fikziozko munduan hizkuntzaren normalizazioa arazoa ez bada, artifizio hutsa da pertsonaiek aparteko kezka edo arreta agertzea hizkuntzaren gainean, Euskal Herri honetan bizi garenok egiten dugun bezala.\nMikel.- Eta hau udaletxea da, beno, hemen herriko etxea esaten da. Eta politikariak egoten dira. Gure alkatea I–aki Lekuona da. Oso-oso euskalduna, oso-oso jatorra. Eta beti-beti lanean egoten da.\nGehiago zehaztu behar da\nGidoi batek bete beharko lituzkeen ezaugarri asko atera ditugu inplizituki esanda dagoenetik, baina hori ez da nahikoa telesail baten hizkuntza-tratamendua zehaztutzat emateko. Hizkerak esplizituki aipatu behar dira.\nLehenago Ertzainen adibidea eman dut. Hizkerak pertsonaien deskribapenetan zehaztu ziren batik bat. Hasiberrien biblian, ostera, seriearen jatorrizko ideian aztertu zen hizkeren arazoa, esanez Goenkaleren kimu honek giro berria –hiri handi bat, Donostia– eta pertsonaia nagusi berriak –unibertsitatean ari diren gazteak– ekarriko zituela, eta horrek hizkeran ere ukitu berriren bat ekarri behar zuela –kaleko hizkera gaztea–.\nEuskal Telebistari aurkeztu zaizkion proiektuetan beti ez da kontuan izan alderdi garrantzitsu hau. Gogoan dut pantailara heldu ez zen gidoi bat, hizkeren aldetik korapilatsu samarra zena, eta, hala ere, berariazko azterketa egina ez zuena. Gidoi hartan medikuntzako hizkera, ospitaleetako argota, eta sendabelarren munduko berbakera azaltzen ziren. Jakina, programa-proiektuan ezin da hizkera bakoitzak nolakoa izan behar duen deskribatu, baina halako hizkera bereziak erabili behar direla zehazten bada, elkarrizketak idazten hasi aurreko lana egin dezake hizkuntzalariak, esamoldeak, hitzak, egiturak bilduz, euskarazko ordainak emanez, eta abar. Gidoi hartan igartzen zen alde horretatik elkarrizketalariari ez zitzaiola batere lagundu, eta haren esku utzi zela den-dena asmatzea idatzi ahala.\nGidoiak idazten hasi aurretik, beraz, funtsezkoa da, lehenengo, sortzaileek oso garbi jakitea zelako hizkuntza-tratamendua nahi duten, eta hori idatziz azaltzea, eta, bigarrenik, erabili nahi diren hizkerak aldez aurretik lantzea. Horrez gainera, bada beste gauza bat, oso funtsezkoa: berdin ulertzea denok zer den hizkuntza-aldaera, eta berdin ulertzea denok zelakoak izan behar duten telesailean erabiliko diren aldaerek.\nDemagun telesail batean kutsu kolokiala eman nahi zaiola hizkerari. Hizkuntzalari baten laguntzarekin, esamolde batzuk, hitz batzuk eta egitura batzuk prestatu dira elkarrizketalarientzat. Honaino ondo. Gauzak ez lirateke hain ondo joango, baina, halako batean elkarrizketalariak honelako gauza bat idatziko balu.\nEsti.- Hala ere, Txema onartu beharra daukat, zu zoragarri zaudela, beti bezala. (Bi muxu emango dizkio TXEMAri) Aio, politte.\nZergatik «aio, politte»? Hizkera kolokiala delako? Garbi dago hori idatzi duenak eta nik ez dugula berdin ulertzen zer den «kolokiala». Batetik, hizkera kolokiala erabiltzeak ez du esan nahi batuan egin behar ez denik, ezta ahoskera zaindua erabili ezin denik ere. Telebistarako eta zinemarako produkzioen kontsumitzaile bazarete, konturatuta egongo zarete askotan hizkera kolokialaren eta neutroaren arteko aldea hiztegian eta sintaxian baino ez dagoela, hots, hizkera kolokialaren kolorea emateko, nahikoa izaten dela hitz eta esamolde jakin batzuk erabiltzea, eta esaldi bakunago eta arinagoetara jotzea. Izan ere, ikus-entzunezko hizkuntzak ez du zertan izan bizitza errealeko hizkuntzaren ispilu. Bestetik, elkarrizketalariak oso gogoan izan behar du bere eskuetatik irteten den gidoia ez dela inoiz behin-betiko bertsioa izaten, beste esku batzuek ere hartzen baitute parte; eta oraingo honetan ez naiz zuzentzaileaz ari, aktoreez baizik.\nBaliteke balizko serie hau asmatzean ahoskera lasaiagoa nahi zela pentsatzea, hizkerari kutsu kolokiala ematen laguntzeko. Horretarako, Euskaltzaindiaren Euskara Batuaren Ahoskera Zaindua deritzon arauan begiratu besterik ez dago, maila zaindutik beherakoa zer den jakiteko, harmonia bokalikoak egitea, adibidez: etxea (zaindua) > etxia (beheragokoa). Martin telesailean horrelako zerbait egin nahi izan zen. Ez gara hipotesi hutsetan ari, beraz.\nHalako kasuetan zelan jokatu behar du elkarrizketalariak? Testua normal idatzi behar du, jakina, bitxikerietan jausi barik. Ez du zentzurik gidoian «politte» anekdotiko eta asistematiko bat jartzeak. Testuari ahoskera lasaiagoa ematea beste une batean landu behar da: gidoia aktorearen eskuetara heltzen denean. Izan ere, egokiena da aktore bakoitzak bere ohitura fonetikoen arabera molda dezala testua, hizkuntzalariaren laguntzarekin. Martin-en, esaterako, gidoiak modu estandarrean idatzita egonda, oso ondo asmatu da aktore bakoitzak zelan eman bere ukitua, ahoskera zaindutik gehiegi urrundu barik.\nAmaitzeko, euskarazko gidoien gainean ari garenez, ezin dut aipatu barik utzi beste alderdi garrantzitsu bat, programa-proiektuan zehaztu beharko litzatekeena: tratamenduak.\nGidoi askotan nahaste handiak aurkitu ditugu, elkarrizketalarien esku utzi delako tratamenduak finkatzea. Hori aldez aurretik finkatu behar da, eta, ahal dela, pertsonaien mapa baten bidez. Grafiko eskematiko batean pertsonaia guztiak eta pertsonaien arteko harremanak irudikatuz gero, askoz errazagoa da hika ala zuka egin behar duten zehaztea, eta, gainera, modu kongruenteagoan zehatz daiteke. Behin zehaztuta, grafikoan bertan adieraz daiteke zein kasutan erabiliko den hitanoa, elkarrizketalariak begien aurrean izan dezan idazten ari den bitartean.\nLaburbilduta. Telesail baten elkarrizketak paperean ipintzen hasi baino lehen, ondo pentsatu behar dira hizkuntzari buruzko xehetasunak, batik bat zein hizkuntza-aldaera erabiliko diren. Ikus-entzunezko hizkerak ez dira ahozko hizkeren berdinak ezaugarri guztietan, testuaren sorkuntzan jartzen den ardura eta arretaren ondorioz, eta testu horrek bete behar duen zereginaren ondorioz. Testuak, gainera, ez du sortzaile bakarra, besteak beste, aktoreen eta zuzendariaren premiei erantzuten diela ziurtatu behar da eta.


Cookien politika (AU) - AUKERA BERRIAK\nOrri hau 10eko irailaren 2021ean aldatu zen azkenekoz, azkeneko aldiz 10eko irailaren 2021ean egiaztatu zen eta Australiako herritarrei aplikatzen zaie.\nGure webgunea, https://option.news (aurrerantzean: "webgunea") cookieak eta erlazionatutako beste teknologia batzuk erabiltzen ditu (erosotasunerako teknologia guztiak "cookie" gisa aipatzen dira). Cookieak ihardun ditugun hirugarrenek ere jartzen dituzte. Beheko dokumentuan cookieak gure webgunearen erabileraren berri ematen dizugu.\nCookieak fitxategi sinple txiki bat da. Webgune honetako orriekin batera bidaltzen da eta zure arakatzaileak ordenagailuko disko gogorrean edo beste gailu batean gordetzen du. Bertan gordetako informazioa ondorengo bisitan gure zerbitzari edo hirugarrenen zerbitzarietara itzul daiteke.\nGidoia gure webgunea behar bezala eta modu interaktiboan egiteko erabiltzen den programa kodea da. Kode hau gure zerbitzarian edo zure gailuan gauzatzen da.\n4. Zer da web beacon bat?\nWeb-baliza bat (edo pixeleko etiketa) webgune bateko testu edo irudi zati ikusezin txiki bat da, webgune bateko trafikoa kontrolatzeko erabiltzen dena. Horretarako, zure inguruko hainbat datu gordetzen dira web balizak erabiliz.\nGure webgunea lehen aldiz bisitatzen duzunean, pop-up bat azalduko dizugu cookieen inguruko azalpenarekin. Baimenik ez baduzu edo ez funtzionalak diren cookieak erabiltzearen aurka egiteko eskubidea duzu.\n5.1 Kudeatu zure baimen ezarpenak\nCookieak arakatzailearen bidez ere desgaitu ditzakezu, baina kontuan izan gure webgunea jada ez dela behar bezala funtzionatzen.\n6.1 Cookie teknikoak edo funtzionalak\nCookie batzuek webguneko zati jakin batzuk behar bezala funtzionatzen dutela eta erabiltzailearen lehentasunak ezagutzen jarraitzen dutela ziurtatzen dute. Cookie funtzionalak jarrita, gure webgunea bisitatzea errazten dizugu. Horrela, ez duzu informazio bera behin eta berriz sartu behar gure webgunea bisitatzerakoan eta, adibidez, zure erosketa saskian geratzen dira ordaindu arte. Cookie hauek zure baimenik gabe jar ditzakegu.\n6.2 Cookie analitikoak\nCookie analitikoak erabiltzen ditugu gure erabiltzaileentzako webgunearen esperientzia optimizatzeko. Cookie analitiko horiekin gure webgunearen erabilerari buruzko argibideak lortzen ditugu.\n6.3 Marketinaren / jarraipenaren cookieak\nMarketinaren / Jarraipenaren cookieak cookieak edo tokiko biltegiratzeko beste edozein modu dira, publizitatea bistaratzeko erabiltzaileen profilak sortzeko edo erabiltzailea webgune honetan edo hainbat webgunetan antzeko marketin helburuetarako jarraitzeko erabiltzen dira.\n6.4 Social media botoiak\nFacebook, Twitter, LinkedIn, WhatsApp, Instagram, Disqus eta Pinterest webguneak sustatzeko (adibidez, "atsegin", "pin") edo partekatzeko (adibidez, "tweet") sare sozialetan Facebook, Twitter, LinkedIn, Whatsapp, Instagram, Disqus eta Pinterest. Botoi hauek Facebook, Twitter, LinkedIn, Whatsapp, Instagram, Disqus eta Pinterest-etik datozen kode zatiak erabiliz funtzionatzen dute. Kode honek cookieak kokatzen ditu. Social media button hauek zenbait informazio gordetzeko erabil daitezke.\nMesedez, irakurri sare sozial horien pribatutasun-adierazpena (aldian-aldian alda daitekeena) cookie hauek erabiliz prozesatzen dituzten zure datuekin (pertsonalekin) zer egiten duten irakurtzeko. Lortutako datuak ahalik eta anonimoenak dira. Facebook, Twitter, LinkedIn, WhatsApp, Instagram, Disqus eta Pinterest Australian daude.\n7. Kokatutako cookieak\nMarketina / Jarraipena\nGoogle letra-tipoak erabiltzen ditugu bistaratzeko edo web-tipoetarako.\nInformazio gehiago nahi izanez gero, irakurri Google Fonts pribatutasun-adierazpena.\nGoogle Fonts APIa\nberehala iraungitzen da\nIrakurri erabiltzailearen IP helbidea\nGoogle Maps erabiltzen dugu mapak bistaratzeko.\nInformazio gehiago nahi izanez gero, irakurri Google Maps pribatutasun-adierazpena.\nGoogle Maps APIa\nBideoa erakusteko Vimeo erabiltzen dugu.\nInformazio gehiago nahi izanez gero, irakurri Vimeo pribatutasun adierazpena.\nDenda eta jarraipena ikusleen irismena\nGorde erabiltzaileen erabileraren historia\nMarketina / jarraipena, funtzionala\nYouTube bideoa erakusteko erabiltzen dugu.\nInformazio gehiago nahi izanez gero, irakurri YouTube Pribatutasun-adierazpena.\nKokatu datuak gordetzeko\nGorde eta jarrai ezazu interakzioa\nGorde erabiltzaileen lehentasunak\nBanda zabaleraren kalkuluak eman\nInstagram erabiltzen dugu azken mezu sozialak eta / edo partekatze sozialerako botoiak bistaratzeko.\nInformazio gehiago nahi izanez gero, irakurri Instagram pribatutasun adierazpena.\nGorde iragarkiak erakusteko maiztasuna\nMarketina / jarraipena, funtzionala, helburua zain dagoen ikerketa\nFacebook bistaratzeko edo azken mezu sozialak edo / eta partekatzeko botoi sozialak erabiltzen ditugu.\nInformazio gehiago nahi izanez gero, irakurri Facebookeko pribatutasun-adierazpena.\nDenda azken bisita\nGorde kontuaren xehetasunak\nGorde saio bakarraren IDa\nIragarkiak bidaltzea edo bideratzea\nSaioa hasita duten erabiltzaileak\nGorde eta segitu bisitak webguneetan\nGorde arakatzailearen xehetasunak\nIrakurri pantailaren bereizmena\nGorde eta segitu arakatzailearen fitxa aktibo badago\nHelburua ikerketa zain dago\nFuntzionala, marketina / jarraipena\nTwitter erabiltzen dugu bistaratze edo azken mezu sozialak eta / edo partekatze sozialerako botoiak jartzeko.\nInformazio gehiago nahi izanez gero, irakurri Twitterren pribatutasun adierazpena.\nKarga orekatzeko funtzionaltasuna eskaintzea\nGorde erabiltzaileak edukia kapsulatuta ikusi badu\nLinkedIn erabiltzen dugu bistaratze edo azken mezu sozialak edo / eta partekatzeko botoi sozialak ikusteko.\nInformazio gehiago nahi izanez gero, irakurri LinkedIn Pribatutasun-adierazpena.\nErabiltzaile Match Historia\nDendak ekintzak webgunean burutu zituen\nEman funtzioak orrialdeetan zehar\nMarketina / jarraipena, estatistikak\nWistia bideo-pantailan erabiltzen dugu.\nInformazio gehiago nahi izanez gero, irakurri Wistia pribatutasun-adierazpena.\nWebguneen estatistiketarako erabiltzen dugu Statcounter.\nInformazio gehiago nahi izanez gero, irakurri Statcounter pribatutasun adierazpena.\nBisitatu bisita bakarrak\nGoogle Ads erabiltzen dugu publizitaterako.\nInformazio gehiago nahi izanez gero, irakurri Google Ads pribatutasun-adierazpena.\niragarkiak / ga-audientziak\nBiltegiratu informazioa remarketing helburuetarako\nWooCommerce erabiltzen dugu webshop kudeaketarako.\nDatu hau ez da hirugarrenekin partekatu.\nGorde elementuak erosketa saskian\nHelburua ikertu bitartean, Hobespenak\nYandex Metrica webgune estatistiketarako erabiltzen dugu.\nGorde lehen bisita gunera\nComplianz erabiltzen dugu cookieen baimena kudeatzeko.\nDatu hauek ez dira hirugarrenekin partekatzen. Informazio gehiago nahi izanez gero, irakurri Betetze pribatutasun adierazpena.\nZehaztu zein cookie pankarta erakutsi\nDendak cookie-politika onartzen duen IDa onartu da\nDenda cookieen baimen hobespenak\nEstatistikak, Estatistikak (anonimoak)\nGoogle Analytics erabiltzen dugu webguneen estatistiketarako.\nInformazio gehiago nahi izanez gero, irakurri Google Analytics pribatutasun-adierazpena.\nOrrialde bistak gorde eta zenbatu\nIragazi bot-en eskaerak\nCloudFlare erabiltzen dugu edukia banatzeko sareko (CDN) zerbitzuetarako.\nInformazio gehiago nahi izanez gero, irakurri CloudFlare Pribatutasun-adierazpena.\nWeb trafiko fidagarria identifikatzea\nMezuak Ikusi kontagailua\nWebguneen estatistikak ikusteko Ikusi kontagailua erabiltzen dugu.\nIntercom Messenger erabiltzen dugu txat laguntzarako.\nInformazio gehiago nahi izanez gero, irakurri Intercom Messenger pribatutasun-adierazpena.\nAMP erabiltzen dugu webgunearen errendimendua optimizatzeko.\namp denda: *\nWhatsApp erabiltzen dugu txataren euskarrirako.\nInformazio gehiago nahi izanez gero, irakurri WhatsApp pribatutasun adierazpena.\nDatuak partekatzeko ikerketa zain dago\nsnax_poll _ * _ erantzunak\n8. Zure datu pertsonalen gaineko eskubideak\nZure datu pertsonalen inguruan eskubide hauek dituzu:\nzure inguruan prozesatzen ditugun datuetara sartzeko eskaera aurkeztu dezakezu;\nikuspegi orokorra eska dezakezu zure inguruan prozesatzen ditugun datuen gaineko ikuspegi orokorrean;\nDatuak zuzentzeko edo ezabatzeko eska dezakezu, Pribatutasun Legearen arabera okerrak diren edo ez badira edo ez badira garrantzitsuak.\nEskubide horiek baliatzeko, jar zaitez gurekin harremanetan. Mesedez, ikusi cookie adierazpen honen behealdean dagoen harremanetarako datuak. Zure datuak nola kudeatzen ditugun kexarik baduzu, zuregandik entzun nahi dugu.\n9. Cookieak gaitu / desgaitu eta ezabatzea\nCookieak automatikoki edo eskuz ezabatzeko zure Interneteko arakatzailea erabil dezakezu. Cookie batzuk jarri ez daitezkeela ere zehaztu dezakezu. Beste aukera bat zure nabigatzailearen konfigurazioa aldatzea da, cookie bat jartzen den bakoitzean mezu bat jaso dezazun. Aukera hauei buruzko informazio gehiago lortzeko, ikusi zure arakatzailearen Laguntza ataleko argibideetara.\nGure Cookie Politikari eta adierazpen honi buruzko galderak eta / edo iruzkinak egiteko, jarri harremanetan gurekin harremanetarako datu hauek erabiliz:\nJohannes de La Salle Gasse 12, A-1210 Vienna, Austria\nCookie Politika honekin sinkronizatuta zegoen cookiedatabase.org 20ko urriaren 2021an\nHemen aurretik sortutako bilduma guztiak aurkituko dituzu.